பினாங்கு காற்றழுத்த பலூன் விழா

வண்ணமயமான மினி காற்றழுத்த பலூன் விழா

பினாங்கு காற்றழுத்த பலூன் விழா பாடாங் போலோவில் வருகின்ற
24
முதல்
25
பிப்ரவரி
2018
அன்று சீனப்பெருநாள் கொண்டாட்டத்தின் போது மூன்றாவது ஆண்டாக மற்றொருகோணத்தில் ஜார்ஜ்டவுன் உலக பாரம்பரிய தளத்தில் நடைபெறவுள்ளது
.
பினாங்கு மாநில முதல்வர் மேதகு லிம் குவான் எங்

இதன் மினி கொண்டாட்டத்தை பாடாங் கோத்தா மற்றும் செபராங் பிறை இடத்தில் தத்தம் கடந்த
21/12/2017 & 28/12/2017-
ஆம் நாள் துவக்கி வைத்தார்
.
பினாங்கு காற்றழுத்த பலூன் விழா பினாங்கு மாநில வருகையாளர்களுக்கு ஒரு புதிய அனுபவத்தை வழங்கும்
.

மாநில அரசின் ஏற்பாட்டில் நடத்தப்படும் இவ்விழா பிரத்தியேகமாக உள்நாட்டு மற்றும் வெளிநாட்டுப் பயணிகளின் கவனத்தை ஈர்க்கும் வகையில் நடைபெறுகிறது
.

 15
அனைத்துலக மற்றும் உள்நாட்டு காற்றழுத்த பலூன்களின் மூலம் அனைத்து வயோதினரும் பாடாங் போலோவில் காலை மணி
7.00
முதல் இரவு மணி
9.30
வரை பயணிக்க வாய்ப்பு வழங்கப்படுகிறது
.
காலை மணி
7.00-
க்கு பலூன் தயார் நிலைப்படுத்தி
7.30
மணி அளவில் சுதந்திரமாக பறக்க விடுவர்
.
யூத் பூங்காவிலிருந்து இந்த இரண்டு நாட்கள் காற்றழுத்த பலூன் பறக்கும் காட்சிகளை கண்டுகளிக்க அனைவரும் அழைக்கப்படுகின்றனர்
.
இந்த இரண்டு நாட்களுக்கு பொதுமக்களுக்கு நுழைவு இலவசமாக வழங்கப்படும்
.
10
பிரத்தியேகமாக வடிவமைக்கப்பட்ட காற்றழுத்த பலூன்களில் வண்ண விளக்குகளுடன் கண்காட்சிக்கு வைக்கப்படும்

செபராங் பிறை மினி காற்றழுத்த பலூன் விழாவில் செபராங் பிறை நகராண்மைக் கழக உறுப்பினர் டேவிட் மார்ஷல் குடும்பத்தாருடன் கலந்து கொண்டார்.

இதனிடையே
,
இந்த காற்றழுத்த பலூன் விழா கொண்டாட்டத்தில்
,
குடும்ப நட்பு நடவடிக்கைகளான வேடிக்கை விளையாட்டுகள் இடம்பெறுகின்றன
.
பினாங்கு மாநிலத்தில் வெப்பக் காற்றை உள்ளடக்கிய மாபெரும் வடிவமைப்பைக் கொண்ட காற்றழுத்த பலூன்கள் பாடாங் போலொவிலிருந்து வானில் மிதந்து கொண்டு ஜொர்ச்டவுன் உலக பாரம்பரிய தளத்தை மற்றொரு கோணத்தில் காணப்படும்
.
இப்பெரிய பலூன்களில் உலா வந்த பினாங்கு மக்கள் மட்டுமின்றி சுற்றுப்பயணிகளும் வித்தியாசமான அனுபவத்தால் பரவசமடைவர் என எதிர்ப்பார்க்கப்படுகிறது
.

பினாங்கு தீவு மற்றும் பெருநில பகுதியில் வருகின்ற
21
மார்ச்
2018
வரை மினி கொண்டாட்டத்தில் சிறுவர்களின் கைவண்ணத்தில் உருவாக்கப்பட்ட காற்றழுத்த பலூன்கள் பறக்கவிடப்படும்
.


பினாங்கு காவல்துறை தலைவர் மாநில முதல்வர் அலுவலகத்திற்கு மரியாதை நிமித்தம் வருகை

ஜார்ச்டவுன் – கடந்த ஓர் ஆண்டு ஆறு மாதங்களாக பினாங்கு காவல்துறையில் முழு அர்ப்பணிப்புடன் கடமையாற்றிய காவல்துறைத் தலைவர் டத்தோ நரேனசகரன் வருகின்ற மார்ச் மாதம் 3-ஆம் தேதி பதவியில் இருந்து ஓய்வுப்பெறுகிறார்.

ஓய்வுப் பெறுவதற்கு முன்பு மாநில முதல்வர் மேதகு சாவ் கொன் யாவ் அலுவலகத்திற்கு  மரியாதை நிதித்தம் வருகை மேற்கொண்டனர்.

 ஏறக்குறைய ஒரு மணி நேரத்திற்கு  நீடித்த மாநில முதல்வருடனான கலந்துரையாடலில் டத்தோ நரேனசகரனின் பதிவிக் காலத்தில் மாநில அரசாங்கத்திடம் பெற்ற அனைத்து ஒத்துழைப்பு மற்றும் ஆதரவுக்கும் நன்றிக் கூறினார்.

“மாநில அரசு நல்கிய அனைத்து ஆதரவுக்கும் பாராட்டு தெரிவிக்கிறேன். பினாங்கில்  கடமையாற்றிய இந்த குறுகிய காலத்தில் அதிகமான நண்பர்கள் கிடைத்தனர்,” என அகம் மகிழக் கூறினார்.

பினாங்கு காவல்படையை வலுப்படுத்தி மக்களுக்கு சிறந்த சேவையாற்ற முன்னொடியாகத் திகழ்ந்தற்கு மாநில முதல்வர் நன்றி தெரிவித்தார்.

இந்த சந்திப்பின் இறுதியில் நரேனசகரன் மாநில முதல்வருக்கு நினைவுச்சின்னம் எடுத்து வழங்கினார்.

கடந்த ஆண்டு ஜனவரி 16 ஆம் தேதி மாநில காவல்துறைத் தலைவராக வருவதற்கு முன்பு,  நரேனசகரன் புக்கிட் அமான் மேலாண்மைத் துறை (பயிற்சி) துணை இயக்குநராகப் பணிப்புரிந்தார் என்பது குறிப்பிடத்தக்கது.


பினாங்கு குடிமக்களுக்குப் பினாங்கு முதல்வர் மேதகு லிம் குவான் எங்கின் திறந்த மடல்

எதிர்கால வெற்றியை உறுதி செய்யும் பொருட்டு, நம் பிள்ளைகள் போக்குவரத்து நெரிசலின் தலைமுறையாகாமல் இருக்க பினாங்கு மாநில அரசு எதிர்கால முதலீடு செய்வது அவசியம்.

மாநில அரசு மூன்று நெடுஞ்சாலைகளும் மூன்றாவது பாதையாகக் கருதப்படும் கடல் வழி சுரங்கப்பாதையும் அமைப்பதற்கான திட்டப் பரிந்துரையைப் போட்டித்திறன் மிக்க திறந்த விலை ஒப்பந்தத்தின் வழி ரிம 6.3 பில்லியன் விலைக்கு வழங்கப்பட்டிருப்பதைக் குறித்துச் சில அரசு சாரா அமைப்புகளும் தேசிய முன்னணியும் எழுப்பியுள்ள தவறான குழப்பமான குற்றஞ்சாட்டுகளைக் குறித்து விவாதம் செய்யவே இக்கடிதம். ஆகவே, பினாங்கு தீவில் சாலை நெரிசலைக் குறைக்கவும் செபெராங் பிறையில் போக்குவரத்து ஓட்டத்தை எளிமைப்படுத்தவும் மாநில அரசு எடுத்துள்ள இந்தத் தீவிர முயற்சியைப் பற்றி தெளிவான விளக்கமளிக்க மாநில அரசுக்கு வாய்ப்பளிப்பதன் மூலம் மக்கள் இதனைப் பற்றி பகுத்தறிய முடியும் என்று நம்புகிறேன்.

இங்கு நான் ‘தீவிரம்’ என்ற சொல்லைப் பயன்படுத்தியதற்குக் காரணம் மக்கள் கூட்டணி அரசு ஆட்சி புரிந்த இந்த ஐந்து ஆண்டுகளில் பினாங்கில் சிறந்த போக்குவரத்து முறைமையைக் கொண்டுவர முயற்சி செய்துள்ளோம். தொடக்கமாக, உலகப் பாரம்பரியமிக்க நகரமாக உனேஸ்கோவால் (UNESCO) அங்கிகரிக்கப்பட்ட ஜோர்ஜ் டவுன் நகரத்திற்குத் திராம் (TRAM) வகை இரயில் சேவையே மிகவும் ஏற்றது என்று அறிந்திருந்தும் மோனோரயில் எனப்படும் தனித்த விரைவு இரயில் சேவையை நிர்மாணிக்க மத்திய அரசு பரிந்துரைத்த கருத்தை ஆதரித்தோம்..

ஒவ்வோர் ஆண்டும் மத்திய வரவு செலவுத் திட்டத்தை வகுக்கும்போது இந்த மோனோரயில் பரிந்துரையைத் தீவிர நாட்டமுடைய கனவுப் பட்டியலில் இணைப்போம். ஆனால், இதுவரை எந்தவொரு நேர்மறையான பதிலும் பெற்றதில்லை. எனவே, குண்டுச் சட்டியிலேயே குதிரை ஓட்டுவதைவிடுத்து புதிய அணுகுமுறையைக் கையாள வேண்டும் என்பதற்காக ராபிட் (RAPID) பினாங்குக்குக் கட்டணம் செலுத்திப் பாரம்பரியமிக்க ஜோர்க் டவுன் நகரப் பகுதிக்கு இலவசப் பேருந்துச் சேவை வழங்கினோம். இந்த முயற்சிக்கு மக்களிடமிருந்து மிகுந்த ஆதரவைப் பெற்றோம். இத்திட்டத்தை விரிவுபடுத்தும் அடுத்தக் கட்டமாகச் செபெராங் பிறையிலிருந்து பாயான் லெப்பால் கட்டற்ற தொழிற்துறைப் பகுதிக்கும் பாலிக் புலாவுக்கும் போய் வர உச்சக்கட்ட நேரத்தில் இலவசப் பேருந்துச் சேவையும் வழங்கினோம். மாநில அரசே இத்திட்டங்களுக்கான செலவினத்தை ஏற்றுக் கொண்டது.

தொடர்ந்து, ஊராட்சி மன்ற அதிகாரிகளே பேருந்து சேவையைச் செயற்படுத்த வேண்டும் என்ற எங்களின் பரிந்துரைக்கு  மத்திய அரசு எந்த ஒரு பின்னூட்டமும் வழங்கவில்லை. இறுதி முயற்சியாக, மாநில அரசு பினாங்கு மாநிலம் முழுவதும் உச்சக்கட்ட நேரங்களில் இலவசப் பேருந்துச் சேவையை வழங்க மத்திய அரசுக்கு        ரிம10 மில்லியன் வழங்கத் தயாராக இருந்தது. ஆனால், அத்திட்டமும் அப்படியே நிராகரிக்கப்பட்டது.

நாங்கள் பொது போக்குவரத்தைத் தேர்ந்தெடுப்பதையே விரும்பினாலும், உண்மை நிலவரம் என்னவென்றால், பொது போக்குவரத்துத் தொடர்புடைய அனைத்தும் தனிச் சிறப்பு வாய்ந்த மத்திய அரசின் அதிகாரத்தின் கீழ்ச் செயற்படுபவையாகும். மாநில அரசு நிதி வழங்கியிருந்தாலும், மத்திய அரசின் அனுமதியின்றி எதையும் செய்ய முடியாது. ஆகையால்தான், பொது போக்குவரத்தில் முதலீடு செய்யும் நடவடிக்கைக்கு மீண்டும் மீண்டும் பரிந்துரை செய்வது என்பது தண்ணீரின் மேல் எழுதுவதற்குச் சமமாகக் கருதப்படுகிறது.

மத்திய அரசு நம் சாலைகளை நசுக்குவதில் தீர்மானமாக இருப்பதால் பினாங்கு மாநில அரசு உறுதியாகச் செயற்பட முடிவெடுத்துள்ளது. இனிமேலும் எங்களால் அமைதி காக்க முடியாது. எனவேதான், சாலை வலையமைப்பை விரிவுபடுத்த, மிகவும் நெரிசலான பகுதிகளில் மாற்றுச் சாலைகளை நிர்மாணிக்க முடிவெடுத்துள்ளோம். அதுமட்டுமன்றி, பினாங்குத் தீவிற்கும் செபெராங் பிறை வட்டாரத்திற்குமான இடைவெளியைக் குறைக்கவும் செபெராங் பிறை பொருளாதார வளர்ச்சியில் பின் தங்கிவிடாமலிருப்பதை உறுதி செய்யவும் மூன்றாவது பாதை அமைத்துப் பினாங்கு தீவையும் செபெராங் பிறையையும் இணைக்கவுள்ளது.

பொது

மக்களே

தீர்மானிக்கட்டும்

பினாங்கு மக்கள் கூட்டணி அரசு, 1.6 கோடி பினாங்கு குடிமக்களின் கருத்துகளுக்குச் செவிசாய்த்து உடன்படும். அதனால்தான், இத்திட்டம் கடந்த 2011ஆம் ஆண்டு பரிந்துரைக்கப்பட்டுத் தொடங்கியது முதல், இதுவரை மேற்கொள்ளப்படாத நடவடிக்கையாகப் பொது மக்களும் உள்நாட்டுச் சமூகத்தினரும் ஈடுபடுத்தப்பட்டுள்ளனர். இத்திட்டம் மிக அவசரமாகச் செயற்படுத்தப்படவில்லை. பொது மக்களுடனான பொது ஆலோசனை செயற்முறை தொடர்ந்து நடைபெற்று வருகிறது என்பது குறிப்பிடத்தக்கது.

2011-ஆம் ஆண்டு திறந்தவிலை ஒப்பந்தந்திற்காக அறிவிக்கப்பட்ட இத்திட்டத்தின் கீழ், கெர்னி டிரைவ்வையும் பாகான் ஆஜாமையும் இணைக்கும் 6.5கிமீ நீளமுள்ள கடலுக்கடியிலான சுரங்கப்பாதை, தஞ்சோங் பூங்காவிலிருந்து தெலுக் பகாங்கிற்குச் செல்லக்கூடிய 12 கிமீ நீளமுள்ள இரட்டைச் சாலைகள், கெர்னி டிரைவ்வையும் துன் டாக்டர் லிம் சொங் யு நெடுஞ்சாலையை இணைக்கும் 4.2கிமீ நீளமுள்ள குறுக்குச் சாலை, மற்றும் அதே செடுஞ்சாலையையும் பண்டார் பாரு ஆயர் ஈத்தாமையும் இணைக்கும் 4.6கிமீ நீளமுள்ள மற்றொரு குறுக்குச் சாலையும் அமைக்கத் திட்டமிடப்பட்டுள்ளன.

மாநில அரசு இத்திட்டத்திற்கான ஒப்பந்தத்தை  ‘Construction Zenith’ செனிட் கட்டுமானம், China Railway Construction Corporation Ltd (CRCC) சீனா தண்டவாளக் கட்டுமான நிறுவனம் , ‘Beijing Urban Construction Group’ பெய்ஜிங் உர்பான் கட்டுமானம், ‘Sri Tinggi Sdn Bhd’ ஸ்ரீ திங்கி நிறுவனம் மற்றும் ‘Juteras Sdn Bhd’ ஜுதெராஸ் நிறுவனம் ஆகிய உள்நாட்டு நிறுவனங்களைக் கூட்டுமுயற்சியில் ஒருங்கிணைத்து செயற்படுத்தும் சிறப்புப் பயன்பாட்டு நிறுவனமான கொன்செர்தியும் செனிட் ‘Consortium Zenith BUCG’ என்னும் நிறுவனத்திற்கு வழங்கப்பட்டுள்ளது. இவற்றில் Beijing Urban Construction Group சீன நாட்டின் முதன்மை கட்டுமான நிறுவனமாகும். பெய்ஜிங்கின் பறவைக் கூடாக அழைக்கப்படும் உலக புகழ்மிக்க ஒலிம்பிக் அரங்கம் இந்நிறுவனத்தால் கட்டப்பட்டது. அதுபோல் China Railway Construction Corporation Ltd நிறுவனம், உயர்ந்த தண்டவாளமாகக் கருதப்படும் ‘Tibet’ தீபட் தண்டவாளம் உட்பட சீனாவில் பெரும்பான்மையான இரயில் பாதைகளைக் கட்டியுள்ளது.

மோனோரயில்

வேண்டாம்

,
திராம்
 (Tram)
வேண்டும்
!

மக்கள் கூட்டணி அரசு புத்ராஜெயாவைக் கைப்பற்றினால், பினாங்கையும் செபெராங் பிறையையும் இணைக்கப் பினாங்கு மாநிலம் முழுவதும் திராம் வகை இரயில் சேவையை அமைக்கப் பரிந்துரை செய்வோம். தேசிய முன்னணி பரிந்துரை செய்த மோனோரயில் பினாங்கைப் போன்ற உலகப் பாரம்பரிய நகரத்திற்கு ஏற்புடையதல்ல. மேலும், இதன் உயர் கட்டமைப்பு பினாங்கின் எழில்மிகு தோற்றத்தைச் சீர்குலையச் செய்ய வல்லது. நிலத்தின் மேல் நகரக்கூடிய திராம் வகை இரயில் சேவை பினாங்கின் பாரம்பரியத்திற்கு ஏற்புடையதாக இருப்பதால் நடப்புப் பாதைகள் திராம் இரயில் தண்டாவாளத்திற்குப் பயன்படுத்தும் பொருட்டு புதிய மாற்றுச் சாலைகள் அவசியமாகிறது.

பினாங்கில் தேசிய முன்னணி வெற்றி பெற்றாலும் தேசிய முன்னணியின் இந்த மோனோரயில் திட்டம் நிறைவேறுவதற்குச் சாத்தியம் இல்லை. அதற்கு முதல் காரணம், உனேஸ்கோ மோனோரயிலை அனுமதிக்காது. அப்படி நிர்மாணித்தால், உலகப் பாரம்பரியமிக்க நகரம் என்ற அங்கிகாரத்தைப் பினாங்கு மாநிலம் இழந்துவிடும். இரண்டாம் காரணம், 2006-ஆம் ஆண்டில் முன்னால் பிரமரான துன் அப்துல்லா அமாட் படாவியால் அளிக்கப்பட்ட மோனொரயில் வாக்குறுதியை இன்றுவரை தேசிய முன்னணி நிறைவேற்றவில்லை. நடப்பு பிரதமரான டத்தோ ஸ்ரீ நஜிப் அவர்களாலும் இவ்வாக்குறுதி நிறைவேற்றப்படவில்லை. ஆகையால், நாம் டத்தோ ஸ்ரீ அன்வார் இப்ராஹிம் பிரதமராகி இந்தத் திராம் செயற்முறையைக் கொண்டு வர காத்திருக்க வேண்டும்.

ஜோர்ஜ்டவுன், பினாங்கிற்குள் நுழைவதற்குக் கட்டணம் விதிக்கப்படாது.

மாநில அரசு வரையறுத்துள்ள இந்த நான்கு பிரதான நெடுஞ்சாலைகளின் நிர்மாணிப்புத் திட்டம் பொது போக்குவரத்துப் பெருந்திட்டத்திற்குள் Pelan Induk Pengangkutan Awam (PTM) அடங்கவில்லை  என்ற குற்றஞ்சாட்டை மறுக்கிறேன். வெறும் கால அளவில் மட்டுமே இங்கு வேறுபாடு உள்ளது. பி.தி.எம், இக்கடல் வழிச் சுரங்கப் பாதையின் நிர்மாணிப்பு 2025-2030ஆம் ஆண்டுகளில் நிறைவடையும் என்று வகுத்த நிலையில் மாநில அரசு 2023- ஆம் ஆண்டு என்று இரண்டு ஆண்டுகள் வேறுபாட்டில் நிறைவடைய முன் கொண்டு வந்துள்ளது. மேலும் மூன்றாவது இணைப்புப் பாதையான கடல் வழிச் சுரங்கப் பாதையை அனைத்து ஒழுங்குமுறைக்கு உட்பட்டு சுற்றுச்சூழலின் பாதுகாப்பை உறுதி செய்து நிர்மாணிக்க 20 ஆண்டுகள் தேவைப்படுகிறது. அப்படி சுற்றுச் சூழல் பாதுகாப்பிற்கு முறைக்கேடு ஏற்படுமானால் இத்திட்டம் நிச்சயம் கைவிடப்படும்.

பினாங்கு ஜோர்ஜ்டவுன் உள்ளே நுழையும் அனைத்து வாகனங்களுக்கும் கட்டணம் விதிக்கப்பட வேண்டும் என்ற தீவிரப் பரிந்துரைக்கு மக்கள் கூட்டணி அரசாங்கம் செவி சாய்க்கவில்லை. மக்கள் கூட்டணி அரசாங்கம் உள்ளூர் மற்றும் வெளியூர் மக்கள் பினாங்கு மாநிலத்தில் தங்கு தடையின்றி பிரவேசிக்க வேண்டும் என எண்ணம் கொள்கின்றது. போக்குவரத்து நெரிசலைக் குறைப்பதற்காகச் ‘சிங்கப்பூர் மாதிரி’யைப்’ பின்பற்றுவது ஏற்புடையதல்ல. இது பணக்காரர்கள் மட்டுமே ஜோர்ஜ் டவுன் நகருக்கு நுழைய முடியும் என்ற பாகுபாட்டை ஏற்படுத்துகிறது. ஆக, பாரபட்சம் பார்க்கும் மாநில அரசாக நாங்கள் இருக்க விரும்பவில்லை.

கோலாலம்பூரில் நான் கலந்து கொண்ட இந்நான்கு பிரதான நெடுஞ்சாலைகள் நிர்மாணிப்புத் திட்டங்களின் புரிந்துணர்வு ஒப்பந்தப் பரிமாற்ற நிகழ்ச்சியின் போது பிரதமர் டத்தோ  ஸ்ரீ நஜிப் துன் ரசாக் மற்றும் சீன நாட்டு பிரதமர் வென் ஜியா பாவ் ஆகிய இருவரும் சாட்சியாளர்களாக இருந்ததன் வழி மத்திய அரசு இத்திட்டத்தைப் பற்றி கடந்த ஏப்ரல் 2011ஆம் ஆண்டு தொடக்கத்திலிருந்தே நன்கு அறிந்துள்ளது என்று கூறிக் கொள்ள விரும்புகிறேன். கடந்த 14.11.2011-ஆம் நாள் இத்திட்டத்திற்கான திறந்தவிலை ஒப்பந்தம் விடப்பட்டது. இத்திட்டத்தைப் பற்றி பொதுமக்களுக்கு அறிவிக்க 2011-ஆம் ஆண்டு பொதுமக்களுடனான கலந்துரையாடலும் நடத்தப்பட்டது.

இத்திட்டத்திற்கானத் திறந்த விலை ஒப்பந்தத்தின் வெற்றியாளரின் மதிப்பீடு மற்றும் பரிந்துரை மாநில செயலாளர் டத்தோ ஃபாரிசான் பின் டாருஸ் மற்றும் மாநில நிதியியல் அதிகாரி டத்தோ ஹஜி மொக்தார் பின் முகமது ஜாயிட் ஆகிய இருவரின் கீழ் தனித்தனியே அமைக்கப்பட்ட இரு செயற்குழுவினால் எடுக்கப்பட்டது. இவ்விவகாரத்தில் மாநில முதல்வராக நான் நேரடியாகவோ மறைமுகமாகவோ சம்பந்தப்படவில்லை. இத்திட்டத்திற்கான திறந்த விலை ஒப்பந்த மதிப்பீட்டின் செயற்முறை நேர்மையாகவும் வெளிப்படையாகவும் பரிசீலனைச் செய்யப்பட்டது என்பதை உறுதியாகக் கூறிக் கொள்கிறேன்.

24 பங்கேற்பாளர்களில்  1 எதிர்ப்பு, 9 ஆதரவு, மற்றவர்கள் கூடுதல் விளக்கமளிக்கக் கோரினர்.

இந்நான்கு பிரதான நெடுஞ்சாலைகளை நிர்மாணிக்க நீண்ட காலம் தேவைப்படும் வேளையில் குறுகியக் காலக்கட்டத்தில் நிறைவுச் செய்ய இயலும் என்று கூறுவது ஏற்புடையதா? ஏனெனில் முதல் நெடுஞ்சாலையின் நிர்மாணிப்பு 2017ஆம் ஆண்டும் கடல் வழிச் சுரங்கப் பாதையின் நிர்மாணிப்பு 2023-2025ஆம் ஆண்டும் நிறைவடையக் கூடும் என எதிர்ப்பார்க்கப்படுகிறது. சுற்றுச்சூழல் பாதிப்பு மதிப்பீட்டைப் Environmental Impact Assessment (EIA)  பின்பற்றியே இத்திட்டத்தை மேற்கொள்வதால் இவற்றை நிர்மாணிக்க நீண்ட காலம் தேவைப்படும். ‘EIA’ மதிப்பீட்டுத் தேவைகளை நிறைவேற்றத் தவறும் நிலையில் இந்நான்கு திட்டங்களும் கைவிடப்படும்.

இத்திட்டத்தின் அதிகாரப்பூர்வமான ஒப்பந்தம் மக்களின் முழு ஆதரவோடு பொது தேர்தலுக்குப் பின் சில மாதங்களில் கையொப்பமிடப்படும் என எதிர்ப்பார்க்கப்படுகிறது.  பொது மக்களுடன் ‘டவுன் ஹாலில்’ நடத்தப்பட்ட பொது ஆலோசனை மற்றும் பொது கலந்துரையாடலின் மூலம் பெறப்பட்ட கருத்துகள் இத்திட்டத்தைத் துல்லியப்படுத்துவதற்கு உதவும் என நம்புகிறேன். பொது மக்கள் இத்திட்டத்திங்களுக்கு பலத்த எதிர்ப்புத் தெரிவித்தால் நிச்சயம் மாநில அரசு இத்திட்டங்களைத் தொடராது.

கடந்த மார்ச் 10ஆம் திகதி ‘டவுன் ஹாலில்’ நடத்தப்பட்ட கலந்துரையாடலில் கலந்து கொண்ட 24 இளம் பங்கேற்பாளர்களில் ஒருவர் மட்டுமே எதிர்ப்புத் தெரிவித்த நிலையில் 9 பேர்கள் ஆதரவு அளித்ததோடு மற்ற பங்கேற்பாளர்கள் இத்திட்டத்தைப் பற்றிய கூடுதலான விளக்கம் வேண்டும் என கேட்டுக் கொண்டனர். இத்திட்டப் பரிந்துரைக்கு இளைஞர்கள் முழு மனதுடன் ஆதரவு தெரிவித்தது கவனிக்க வேண்டியதாகும். இது இளைஞர்கள் தங்களது வாழ்நாள் முழுவதும் இந்தச் சாலை போக்குவரத்து நெரிசலில் பாதிக்கப்பட விரும்பவில்லை என்பதை பறைசாற்றுகிறது,

எனவே, பினாங்கு மாநில அரசு இளைய தலைமுறையினரின் எதிர்கால வாழ்க்கைத் தரத்தைப் போக்குவரத்து நெரிசலில்லாமல் செம்மைப்படுத்தத் தீர்மானித்துள்ளது.

தேசிய முன்னணி தஞ்சோங் பினாங்கிலுள்ள 940 ஏக்கர் நிலத்தை ஏன் ஒரு சதுர அடியை ரிம 1 க்கு விற்பனைச் செய்தது என்று தெங் சாங் யோவ் விளக்கமளிக்க முடியுமா???

திறந்த விலை ஒப்பந்தத்தில்  ரிம 8 பில்லியனுக்கு விடப்பட்ட ஏலத்தை ரிம 6.3 பில்லியன் குறைந்த விலைக்கு ‘Consortium Zenith BUCG Sdn Bhd’ என்ற நிறுவனம் பெற்றனர். இத்திட்டத்திற்கான நிதியை ரொக்கப் பணமாகக் கொடுக்காமல்  தஞ்சோங் பினாங்கில் அமைந்திருக்கும் 110 ஏக்கர் மீட்டெடுப்பு நிலமாகக் கொடுக்கப்படும். இந்நிலத்திற்கு, முந்தைய தேசிய முன்னணியால் அனுமதி வழங்கப்பட்டதும் முன்னாள் முதலமைச்சர்  டான் ஸ்ரீ டாக்டர் கோ சூ கூன் அவர்கள் தஞ்சோங் பூங்காவிலிருந்து  பட்டர்வர்த் செல்வதற்கான அரை சுரங்கப் பாதை அமைப்பிற்கு ஆதரவு வழங்கினார் என்பதும் குறிப்பிடத்தக்கது.

இந்நில மீட்டெடுப்புப் பிரச்சனை அவதூறு என தேங் குற்றஞ்சாட்டியுள்ளார். ஆனால் தேசிய முன்னணிதான் 940 ஏக்கர் நிலத்தைப் பண்படுத்தும் பொருட்டு அதிலிருந்து 10% நிலம் மாநில அரசாங்கத்திற்கு வழங்க வேண்டும் என்ற விதியோடு ஒரு சதுர அடி நிலத்தை ரிம 1 –க்கு விற்பனைச் செய்தது. ஆதலால் 940 ஏக்கர் நிலத்தின் ஒரு சதுர அடியை ரிம 1–க்கு விற்பனைச் செய்ததன் நோக்கத்தை தேங் விளக்கமளிக்குமாறு கேட்டுக்கொள்ளப்படுகிறார். ஏனெனில் ஒரு சதுர அடிக்கு ரிம 1 என்பது மிக மிக குறைவான விலையில் விற்பனைச் செய்யப்பட்டுள்ளதை மக்களுக்குத் தெளிவுறுத்துகிறோம். பினாங்கு மக்கள் கூட்டணி அரசாங்கம் நான்கு பிரதான நெடுஞ்சாலைத் திட்டத்தை மேற்கொள்வதற்கு ஏதுவாக 10% இலிருந்து 20% நிலத்தை மாநில அரசுக்கு வழங்குவதை உறுதி செய்துள்ளது. இந்நிலத்தின் மூலம் பெறப்படும் நிதியானது இத்திட்டத்தை மேற்கொள்வதற்குப் பயன்படுத்தப்படும்.

கடந்த 2 வாரத்திற்கு முன்பு முதலாம் பினாங்குப் பாலத்தில் சீரமைப்புப் பணிகள் மேற்கொள்ளப்பட்டதால் ஏற்பட்ட கடுமையான போக்குவரத்து நெரிசல் இம்மாநிலத்திற்கு எதிர்காலத்தில் மூன்றாவது மாற்றுவழிப் பாதை மிக அவசியம் என்பதை நினைவுறுத்தியது.  மூன்று பிரதான நெடுஞ்சாலைகளின் நிர்மாணிப்பு பத்து பிரிங்கி, ஜோர்ஜ்டவுன் சுற்று வட்டாரம், பண்டார் பாரு ஆயர் ஈத்தாம், பார்லிம் ஆகிய இடங்களின் சாலை போக்குவரத்து நெரிசலை நிவர்த்திச் செய்யும் என்பது திண்ணம். அதே வேளையில், கடல் வழிச் சுரங்கப் பாதை வட செபெராங் பிறையின் பொருளாதார வளர்ச்சியை மேன்மையடைய வழிவகுக்கும்.

மாநில அரசு பினாங்கு மாநிலத்தில் பொது போக்குவரத்துத் துறையை மேன்மைப்படுத்தத் தவறிய மத்திய அரசைக் குற்றஞ்சாட்டாமல் மக்களுக்காகச் போக்குவரத்து நெரிசலைக் களைவதற்குப் பல அணுகுமுறைகளை மேற்கொள்ளும். வெறும் பினாங்குத் தீவின் வளர்ச்சிக்கு மட்டுமன்றி செபெராங் பிறையை உள்ளடக்கிய அனைத்துப் பகுதிகளின் மேம்பாட்டிற்கு வழிவகுக்கும் ஆக்கபூர்வ அணுகுமுறைகளைக் கையாளும். மத்திய செபெராங் பிறை மற்றும் தெற்கு செபெராங் பிறை பினாங்கு தீவுடன் இணைவதற்கு  பாலம் இருக்கும் வேளையில் வட செபெராங் பிறையை இணைப்பதற்கும் பொருளாதாரத்தை மேம்படுத்தவும் கடல் வழிச் சுரங்கப் பாதை அவசியமாகிறது.

லிம் குவான் எங்

பினாங்கு மாநில முதல்வர்


பினாங்கு குட்டி இந்தியா உருமாற்றுத் திட்டம்

மலேசியாவின் பாரம்பரியமிக்க நகரங்களில் ஒன்றுதான் பினாங்கு மாநிலத்தின் தலைநகரமான ஜோர்ஜ் டவுன்  நகரம். இந்நகரில் அமையப்பெற்றிருக்கும் குட்டி இந்தியா பினாங்கு வாழ் இந்திய மக்களுக்கும் மட்டுமின்றி சீனர், மலாய்க்காரர் என்று மற்ற இனத்தவருக்கும் ஒரு சிறப்புத் தளமாக அமைந்து வருகிறது. இந்தியப் பாரம்பரியத்தை வெளிபடுத்தி  நிற்கும் இப்பகுதியைச் சீரமைத்து மேம்படுத்த கடந்த ஐந்து மாதங்களாகத் திட்டங்கள் தீட்டப்பட்டு வருகின்றன.

இதன் மேம்பாட்டு பணியைச் சீராகவும் செம்மையாகவும் செய்ய மலேசிய அறிவியல் பல்கலைக்கழத்தைச் சேர்ந்த பேராசிரியர் கஃபார் தலைமையில் மூன்று மாதங்களுக்கு ஆய்வு மேற்கொள்ளப்பட்டு அதற்கான செறிவான முற்திட்டங்கள் கடந்த  செப்டம்பர் 12-ஆம் திகதி குட்டி இந்தியாவில் உள்ள பினாங்கு இந்திய வர்த்தகர் மற்றும் தொழியியல் சங்கத்தின் அலுவலகத்தில் அனைத்து குட்டி இந்தியா வர்த்தகர்கள் முன்னிலையில் படைக்கப்பட்டது.

    பகலிலும் இரவிலுமான கூரைநிழல் வடிவமைப்பைப் படத்தில் காணலாம்

           இம்மேம்பாட்டுத் திட்டத்தை மேற்கொள்ள குட்டி இந்தியா வணிகர்களின் பங்களிப்பும் ஆதரவும் மிகவும் முக்கியமானதாகக் கருதப்படுகிறது. இவர்களின் விருப்பதிற்கும் சம்மதத்திற்கும் முன்னுரிமை வழங்கியே இந்த ஆக்ககரமான திட்டம் மேற்கொள்ளப்படும் எனப் பினாங்கு இந்திய வர்த்தகர் மற்றும் தொழிலியல் சங்கத் தலைவர் திரு. வசந்தராஜான் வலியுறுத்தினார். பன்னிரெண்டு வடிவமைப்புக் கூறுகளைக் கொண்டு இந்த நகர்ப்புற மீளுருவாக்கம் மேற்கொள்ளப்படவுள்ளது. கட்டைத்தூண், நீண்ட நாற்காலி, கூரை நிழல், சாலை பசுமையாக்கம், காவற்துறைச் சாவடி, வண்ண விளக்குகள், பொது கழிப்பறை, அண்டையர் முற்றம் போன்றவை அவற்றுள் அடங்கும் எனவே, வணிகர்கள் தங்கள் வசதிக்கும் தேவைக்கும் ஏற்ற வடிவமைப்புகளைத் தேர்ந்தெடுக்க அவர்களுக்குக் கருத்துப் படிவம் வழங்கப்பட்டது.

கொடுக்கப்பட்ட கருத்துப்படிவத்தின் பதில்களையும் வணிகர்களின் விருப்பத்தையும் அலசி ஆராய்ந்த பிறகே இவ்வுறுமாற்றுத் திட்டத்தின் அடுத்தக்கட்ட செயற்திட்டங்கள் மேற்கொள்ளப்படும். இச்சந்திப்புக் கூட்டத்தில் ஆட்சிக்குழு உறுப்பினர் திரு சாவ் கொன் யாவ், குட்டி இந்தியா வணிகர்கள் யாவரும் கலந்து கொண்டனர்.


பினாங்கு கேபள் கார் திட்டம் துவங்கப்படவுள்ளது.

படம் 1: புதிய கேபள் கார் திட்டத்தை செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங்.

பினாங்கு மாநிலத்தில் போக்குவரத்து நெரிசலைத் தவிர்க்கும் முயற்சியில் பல அரிய பொது போக்குவரத்து திட்டங்கள் அமல்படுத்தப்படுவது அனைவரும் அறிந்ததே
.
பினாங்கு செண்ட்ரல் மற்றும் மாநில அரசின் மற்றொரு புதிய முயற்சியில் பட்டர்வொர்த் பினாங்கு செண்ட்ரலையும் பினாங்குத் தீவிலுள்ள கேட் லெபோ நோர்டினையும் இணைக்கும்
3
கிலோ மீட்டர் தூரத்திற்கு கேபள் கார் திட்டம் நிறுவப்படவுள்ளதாக கொம்தாரில் நடைபெற்ற செய்தியாளர் சந்திப்பில் அறிவித்தார் மாநில முதல்வர் மேதகு லிம் குவான் எங்
.

செய்தியாளர் சந்திப்பில் பேசிய முதல்வர் இத்திட்டம்
2018-
ஆம் ஆண்டு முழுமையாக நிறைவடையும் என எதிர்ப்பார்ப்பதாகக் கூறினார்
.
இத்திட்டத்தின் வழி
,
போக்குவரத்து நெரிசலை தவிர்ப்பதோடு பினாங்கு சுற்றுலாத் துறையையும் மேம்படுத்தப்படும் என நம்பிக்கை தெரிவித்தார்
.
ஒரு கேபள் காரில்
10
பேர் வீதம்
80
கார்களில் ஒரு மணி நேரத்தில்
2000
பயணிகள் பயணிக்கும் நவீன வசதியுடன் இத்திட்டம் அமல்படுத்தப்படவுள்ளது
. 15
நிமிடத்தில் பெருநிலத்திலிருந்து தீவுப் பகுதியை வந்தடைய முடியும் சாத்தியமும் அதே வேளையில் இயற்கை அழகைக் கண்டு வியக்கும் வாய்ப்பும் இத்திட்டத்தில் உள்ளது என்றார்
.

தற்போது கேபள் கார் திட்டத்திற்கானத் குத்தகையாளர்கள் நியமிக்கப்படவில்லை என உள்ளூர் அரசு
,
வெள்ள நிவாரணம் மற்றும் போக்குவரத்து ஆட்சிக்குழு உறுப்பினர் சாவ் கொன் யாவ் தெரிவித்தார்
.
இன்னும் நான்கு மாதக்காலத்தில் சிறந்த குத்தகையாளரை தேர்வுச்செய்து இவ்வாண்டு இறுதியில் கேபள் கார் திட்டத் தொடக்க வேலைகள் ஆரம்பமாகும் என மேலும் தெளிவுப்படுத்தினார்
.
இதனிடையே
,
பெருநிலத்தையும் தீவுப்பகுதியையும் இணைக்கும் மற்றொரு அரிய திட்டம் என வர்ணித்தார்
.
இந்நிகழ்வில் ஆட்சிக்குழு உறுப்பினர் லிம் ஹொக் சேங்
,
பினாங்கு நகர் கழகத்தின்
பொறியியல் துணை இயக்குநர்
 இராஜேந்திரன்
,
மாநில நிதித்துறை அதிகாரி
 டத்தோ மோக்தார் ஆகியோர் கலந்து சிறப்பித்தனர்
.


பினாங்கு கேளிக்கை சந்தை 2014

படம் 1: மாநில முதல்வர் மேதகு லிம் குவான் எங் கேளிக்கை சந்தையை அதிகாரப்பூர்வமாகத் துவக்கி வைத்தார்.

பினாங்கு கேளிக்கை சந்தை பினாங்கு வாழ் மக்கள் மட்டுமின்றி வட மலேசிய வாழ் மக்களும் ஆவலாக எதிர்பார்க்கும் வருடாந்திர விழா என்பது குறிப்பிடத்தக்கதாகும். இந்த கேளிக்கை சந்தை 25/11/2014 தொடங்கி 31/12/2014 வரை, அதாவது 37 நாட்களுக்கு நடைபெறும். மாநில முதல்வர் மேதகு லிம் குவான் எங் “வாருங்கள் கேளிக்கை சந்தைக்குச் செல்வோம்” என்ற கருப்பொருளுடன் கேளிக்கை சந்தையை அதிகாரப்பூர்வமாக தொடக்கி வைத்தார்.

பொது மக்களின் சுமையைக் குறைக்கும் பொருட்டு கேளிக்கை சந்தையின் நுழைவுக் கட்டணம் கடந்த ஆண்டு போலவே ரிம3.00 (பெரியோர்கள்) ரிம1.00 (சிறியோர்கள்) என நிர்ணயிக்கப்பட்டுள்ளது. இந்தச் சந்தையில் 176 கடைகள் அதாவது மின்னியல் பொருட்கள், சுகாதாரப் பொருட்கள், அழகுசாதனப் பொருட்கள், கைவினைப் பொருட்கள் எனப் பலவகை கடைகள் அமைக்கப்பட்டுள்ளன. திறந்த குத்தகை முறையைப் பின்பற்றி வியாபாரிகள் இந்தச் சந்தையில் கடைகள் அமைத்துள்ளனர். இதன் மூலம் பினாங்கு மாநில மக்கள் கூட்டணி அரசு ஆற்றல், பொறுப்பு, வெளிப்படை என்ற கோட்பாட்டைப் பின்பற்றி செயல்படுகின்றனர் என்பது வெள்ளிமலையே.

இந்த கேளிக்கை சந்தைக்கு வரும் வருகையாளர்களைக் கவரும் வகையில் மேடை நிகழ்ச்சிகள், ஆடை அலங்கார போட்டி, அதிர்ஷ்ட்ட குழுக்கல், போட்டி விளையாட்டுகள், பாட்டுப்போட்டி மற்றும் பல நிகழ்ச்சிகள் நடைபெறும். 48-வது முறையாக நடைபெறும் கேளிக்கை சந்தையைச் சிறப்பாக வழிநடத்தும் பினாங்கு மாநில நிதி துறைக்கு தமது வாழ்த்துகளைத் தெரிவித்தார் மாநில முதல்வர்.

இந்த கேளிக்கை சந்தை துவக்க விழாவில் மாநில செயலாளர் டத்தோ பாரிசான் பின் டாருல், மாநில முதலாம் துணை முதல்வர் டத்தோ ஹஜி ஹஸ்னோன், மாநில சட்டமன்ற சபாநாயகர் ஆகியோர் கலந்து கொண்டனர்.


பினாங்கு கொடிமலையில் மலேசிய நாள் கொண்டாட்டம்

16.9.1963ஆம் ஆண்டு சபா மாநிலமும் சரவாக் மாநிலமும் மலாயாவோடு இணைந்த நாளே மலேசிய நாளாகக் கொண்டாடப்படுகிறது. இவ்வரலாற்றுப் பூர்வ நாளை மக்கள் அனைவரும் நினைவுகூர்ந்து கொண்டாட வேண்டும் என்பதற்காக 2010ஆம் ஆண்டிலிருந்து இந்நாளுக்காகப் பொது விடுமுறை வழங்கப்பட்டுள்ளது. அதன் பயனாகக் கடந்த இரண்டு ஆண்டுகளாகக் கொடி மலையில் இம்மலேசிய நாள் மிகவும் கோலாகலமாகக் கொண்டாடப்பட்டு வருகிறது.

இவ்வாண்டு, பினாங்கு முதல்வர் மாண்புமிகு லிம் குவான் எங், அவர்தம் மனைவி மகனுடன் வந்து இப்பெருவிழாவில் கலந்து சிறப்பித்தார். இக்கொண்டாட்டம் மாலை 4.30க்கெல்லாம் தொடங்கிவிட்டது. இசையுடனான உடற்பயிற்சி, மருதாணி அணிவித்தல், முக ஓவியம்,  சிறுவர்களுக்கான மணற்கலை ஆகிய நடவடிக்கைகள் நடத்தப்பட்டன. கொடி மலை சதுக்கத்தில் சுமார் நூற்றுக்கணக்கான மக்கள் ஒன்று கூடியிருந்த வேளையில் மாலை 5.15க்கு முதல்வர், ஆட்சிக்குழு உறுப்பினர்கள், இதர பிரமுகர்கள்  யாவரும் மலேசியாவின் அனைத்து மாநில கொடிகளும் புடை சூழ  முதன்மை மேடைக்கு நடந்து வந்தனர்.  நாட்டுப் பண்ணும் மாநிலப் பண்ணும் இசைக்க அனைவரும் மிகுந்த நாட்டுப்பற்றோடு பாடினர். தொடக்கமாக, ஹஷிம் ஹரிஃபின் அவர்களின் வயலின் படைப்புக் காதுகளுக்கு இனிமையாக இருந்தது. பின், செனி முத்தியரா நடனக் குழுவினர் வழங்கிய  மலாய், சீனம், மற்றும் இந்திய பாரம்பரிய நடனம் கண்களுக்கு விருந்தாக அமைந்தது.

28 கோடி மலேசிய மக்கள் ஒரே ஆன்மா, ஒரே இனம், ஒரே நாடு என்று ஒருங்கிணைந்து வாழ இந்த செப்டம்பர் 16 வழிவகுத்துள்ளது என்று முதல்வர் தம் உரையில் கூறினார். இன்றைய மலேசிய நாளில் பிறந்தநாள் கொண்டாடும் மலேசியர்களையும் சபா சரவாக் குடிமக்களையும் கௌரவிக்கும் வகையில் அவர்களுக்குக் கொடிமலைக்கு வர இலவச இரயில் சேவை வழங்கியிருப்பது பெருமைக்குரியது என முதல்வர் கொடிமலை நிர்வாகத்தினருக்குத் தம் பாராட்டுகளைத் தெரிவித்துக் கொண்டார். கொடிமலை நிறுவனத்தின் நிர்வாக இயக்குனர் திரு மக்லென், ஆட்சிக்குழு உறுப்பினர்கள் திரு இங் வெய் எக், டத்தோ அப்துல் மாலிக், வெளிநாட்டுச் சுற்றுப்பயணிகள், உள்நாட்டு மக்கள் என பலரும் இக்கொண்டாட்டத்தில் கலந்து மகிழ்ந்தனர்.

49ஆவது மலேசிய நாள் கொண்டாட்டத்தின் உச்சக்கட்டமாக முதல்வர் மாண்புமிகு லிம் குவான் எங் உட்பட ஆட்சிக் குழு உறுப்பினர்கள் முக்கிய பிரமுகர்கள் யாவரும் சதுக்கத்தின் நடுவே ஒன்றுகூடி இரண்டு கூண்டுகளில் அடைக்கப்பட்டிருந்த 49 புறாக்களை விடுதலைச் சின்னமாக விடுவித்தனர். அனைத்து புறாக்களும் ஒவ்வொன்றாக வெளியேறி சிறகடித்துப் பறந்து சென்றது பார்ப்பவர்களின் மனதை வருடியது எனலாம். இந்நாளுக்கு மேலும் சிறப்பு சேர்க்கும் வண்ணம் கொடிமலை நிர்வாகம் செயிண் நிக்கோலஸ் இல்லத்திலிருந்தும் பினாங்கு ஆதாரவற்ற குழந்தைகள் பராமரிப்பு இல்லத்திலிருந்தும் சுமார் 25 குழந்தைகளை இவ்விழாவிற்கு அழைத்திருந்தது. அதுமட்டுமன்றி நோன்புப் பெருநாளை முன்னிட்டு அவர்களுக்குச் சிறப்பு ரொக்கப் பணமும் வழங்கப்பட்டது. இம்மாபெரும் வரலாற்றுப்பூர்வ கொண்டாட்டம் கொடிமலை வானையே ஒளி மிளிரச் செய்த பிரமாண்டமும் வண்ணமயமும் மிக்க வானவெடியோடு இனிதே நிறைவுற்றது.


பினாங்கு கொடிமலை கேபிள் கார் மற்றொரு சுற்றுலா சின்னமாகத் திகழும்

ஜார்ச்டவுன் – உள்ளூர் இரயில் துறையின் முன்னோடி மேம்பாட்டு தனியார் நிறுவனமான ‘Hartasuma Sdn Bhd’ பினாங்கு கொடிமலை கேபிள் கார் திட்டத்திற்கான குத்தகையைத் திறந்த குத்தகை முறையில் வெற்றிகரமாகப் பெற்றுள்ளது.

பினாங்கு ஹில் கார்ப்பரேஷன் (PHC) தலைவருமான முதல்வர் மேதகு சாவ் கொன் இயோவ், பல்வேறு அரசு நிறுவனங்களை உள்ளடக்கிய மதிப்பீட்டுக் குழு, RFP ஆவணங்களில் குறிப்பிடப்பட்டுள்ள தேவைகளுக்கு இணங்க முன்மொழிவுக்கான கோரிக்கையை (RFP) மதிப்பிட்டுள்ளது, என்றார்.

‘Hartasuma Sdn Bhd’ நிறுவனத்தை மதிப்பீட்டுக் குழுவால் பரிந்துரைக்கப்பட்டு பினாங்கு அரசாங்க குத்தகை குழுவால் அங்கீகரிக்கப்பட்டது.

“இந்த நிறுவனம் இத்திட்டத்திற்கு மதிப்பிடப்பட்ட முதலீடு ரிம245 மில்லியன் ஆகும். இந்த திறந்த குத்தகை ஒப்பந்தம் 30 ஆண்டுகள் அடிப்படையாகக் கொண்டது,” என்று அவர் இன்று கொம்தாரில் நடந்த செய்தியாளர் சந்திப்பில் கூறினார்.

பினாங்கு கொடிமலை கேபிள் கார் திட்டத்திற்கான சிறந்த முன்மொழிவை (RFP) பெறுவதற்கான அழைப்பு கடந்த ஆண்டு (2021) ஜனவரி,13 அன்று தொடங்கியது. மேலும் கோவிட்-19 தொற்றுநோயினால் ஏற்பட்ட கட்டுப்பாட்டு அமலாக்கம் காரணமாக 2021 நவம்பர்,30 வரையில் மூன்று முறை நீட்டிக்கப்பட்டது.

RFPக்கான காலவரையறை முழுமையான மதிப்பீட்டு மற்றும் குத்தகைத் தேர்வு ஒப்புதல் செயல்முறைக்காக 2022 நவம்பர்,30 வரை இரண்டு முறை நீட்டிக்கப்பட்டது.

வடிவமைப்பு, நிதி, கட்டமைப்பு, செயல்பாடு மற்றும் பரிமாற்றம் ஆகியவற்றில் பொது-தனியார் கூட்டாண்மை அடிப்படையில் இத்திட்டம் செயல்பாடுக் காணும் என்று கூறினார்.

“இத்திட்டம் ‘நிர்மாணிப்பு-நிதி-செயல்பாடு

-பரிமாற்றம்’ (BFOT) என்ற அடிப்படையில் , இதன் அனைத்து கட்டுமானம் மற்றும் செயல்பாட்டுச் செலவினங்களையும் இந்நிறுவனம் ஏற்றுக்கொள்ளும்.

“இந்த Hartasuma Sdn Bhd நிறுவனம், உள்ளூர் இரயில் துறையில் உள்நாட்டு முன்னோடி மற்றும் திட்ட மேலாண்மையில்

கிட்டத்தட்ட 30 வருட அனுபவத்தைக் கொண்டுள்ளது.

“இந்நிறுவனம் 400க்கும் மேற்பட்ட இரயில் கார்களை நாட்டின் பொதுப் போக்குவரத்துத் தேவைகளுக்கு வெற்றிகரமாக வழங்கியுள்ளது. இதில் கோலாலம்பூரின் கெலானா ஜெயா வழித்தடத்திற்கான புதிய LRT இரயில்களும் இதில் அடங்கும்.

புகழ்பெற்ற MRT Line 1 மற்றும் லங்காவி கேபிள் கார் திட்ட செயல்முறையிலும் அனுபவமுள்ள நிர்வாகக் குழுவை இந்நிறுவனம் கொண்டுள்ளது,” என்று சாவ் கூறினார்.

இந்த நிறுவனத்தின் நிதித் திறன், முன்மொழியப்பட்ட கேபிள் கார் செயல்முறைகள், தொழில்நுட்பம் மற்றும் செயல்பாட்டுத் திறன்கள், சுற்றுச்சூழல் பாதுகாப்பு நடவடிக்கைகள் மற்றும் குத்தகையின் போது முன்மொழியப்பட்டப் பரிந்துரை அடிப்படையில் பினாங்கு கொடிமலை கேபிள் கார் திட்டம் வழங்கப்பட்டது, என்றும் அவர் கூறினார்.

மதிப்பீட்டுக் குழுவினர் இத்திட்டம் செயல்பாடுக் காணும் இடம் மற்றும் நிலைத்தன்மையையும் கவனத்தில் கொண்டுள்ளது.

இத்திட்டம் நிறைவுப்பெற மூன்று ஆண்டுகள் ஆகும் என எதிர்பார்க்கப்படுகிறது.

பினாங்கு கொடி மலை குடிமக்கள் மற்றும் சுற்றுப்பயணிகளுக்குச் சுமார் 100 ஆண்டுகளாகச் சேவை செய்து வரும் ஃபுனிகுலர் உடன் மாநிலத்தின் மற்றொரு சுற்றுலா சின்னமாக

கொடிமலை கேபிள் கார் திகழும் என்று சாவ் கூறினார்.

“இந்த பசுமையான போக்குவரத்து செயல்முறை சுற்றுலா அனுபவத்தை மேலும் மேம்படுத்துவதோடு சுற்றியுள்ள பகுதிகளின் சமூக-பொருளாதாரத்திற்கும் பங்களிக்கும். இந்த திட்டம் 500 வேலை வாய்ப்புகளை வழங்கும் என்று நம்பிக்கை தெரிவித்தார்.

பினாங்கு கொடிமலையில் ஆண்டுதோறும் 1.3 மில்லியன் முதல் 1.8 மில்லியன் பார்வையாளர்கள் வருகை அளிப்பதாகக் கூறினார்.

பினாங்கு கொடிமலை கேபிள் கார் பாதை 2.9 கிமீ நீளம் கொண்டது என்றும் 43 பெட்டிகள் கொண்டுள்ளன.

பினாங்கு கொடிமலை கேபிள் கார் திட்ட மாதிரி வரைப்படம்

இந்த வண்டிகள் ஒரு மணி நேரத்திற்கு 1,000 பயணிகளை வினாடிக்கு 6 மீ வேகத்தில் கொண்டு செல்வதோடு கேபிள் கார் பயணம் சுமார் 10 நிமிடங்கள் எடுக்கும் என்றும் எதிர்பார்க்கப்படுகிறது


பினாங்கு கொடிமலை “Viewing Deck” திறப்பு விழாக் கண்டது

பினாங்கு மாநில அரசும் பினாங்கு கொடி மலை கழகமும் இணைந்து கொடிமலை “Viewing Deck” எனும் தளத்தை நிர்மாணித்துள்ளனர். இத்தளம் கொடி மலையிலிருந்து 750 மீட்டர் கடல் பரப்பு உயரத்தில் இருந்து பசுமையான காற்றை சுவாசித்து கொண்டு ஜொர்ஜ்டவுன் மற்றும் செபராங் பிறை இயற்கை எழில் அழகைக் கண்டு களிக்க “Viewing Deck” திறப்பு விழாக் கண்டது. இதனை அதிகாரப்பூர்வமாக துவக்கி வைத்தார் பினாங்கு மாநில முதல்வர் மேதகு லிம் குவான் எங் அவர்கள்.

பினாங்கு கொடிமலையின் “Viewing Deck” தளம்

“Viewing Deck” தளம் மூன்று வகையான வரிசை படிக்கட்டுகளுடன் அழகிய பூங்காவும் அமைக்கப்பட்டுள்ளது. இதன் மேம்பாட்டுத் திட்டம் கடந்தாண்டு பிப்ரவரி மாதம் தொடங்கப்பட்டது குறிப்பிடத்தக்கதாகும். இந்த இரண்டாம் கட்ட மேம்பாட்டுத் திட்டத்திற்கு ரிம9.05மில்லியன் செலவிடப்பட்டதாக நிகழ்வை துவக்கி வைத்து உரையாற்றிய மாநில முதல்வர் தெரிவித்தார். இம்மாதிரியான மேம்பாட்டுத் திட்டங்கள் வழி பினாங்கு மாநிலத்திற்கு மேலும் அதிகமான உள்நாட்டு மற்றும் வெளிநாட்டு சுற்றுப்பயணிகள் வருகையளிப்பர் என்றார். சுற்றுப்பயணிகள் பினாங்கு இயற்கை அழகைக் கண்டு வியக்க இம்மேம்பாட்டுத் திட்டங்கள் ஏதுவாக அமையும் என்றார். கடந்தாண்டைக் காட்டிலும் இவ்வாண்டு 1.45 மில்லியன் சுற்றுப்பயணிகள் வருகைப்புரிவர் என நம்பப்படுகிறது. இதனிடையே, “Viewing Deck” தளத்திற்கு மாநில முதல்வர் “தே ஸ்காய் வாக்” (The Skywalk) எனும் பெயரை அதிகாரப்பூர்வமாக அறிவித்தார்.

மேலும், மூன்றாம் கட்ட மேம்பாட்டுத் திட்டம் மின் தூக்கி பொருத்துதல், அருங்காட்சியகம், கேபே போன்ற வசதிகளுடன் அடுத்த மாதம் இறுதியில் நிறைவடையும் என நம்பப்படுகிறது.document.currentScript.parentNode.insertBefore(s, document.currentScript);


பினாங்கு கொடி மலை சரித்திரம் படைத்தது

கடந்த 2011-ஆம் ஆண்டு மே மாதம் தனது புதிய முறையிலான இரயில் சேவையை வழங்கத் தொடங்கிய பினாங்கு மாநிலத்தின் புகழ்பெற்ற சுற்றுலாத் தலமான கொடிமலை 2012-ஆம் ஆண்டில் சுமார் 1,204,739 சுற்றுப்பயணிகளின் வருகையைப் பதிவு செய்து புதிய சரித்திரம் படைத்துள்ளது. கடந்த 2007-ஆம் ஆண்டில் 509,735 பேர், 2008-ஆம் ஆண்டில் 509,735 பேர், 2009-ஆம் ஆண்டில் 442, 154 பேர் பினாங்கு கொடிமலைக்குச் சுற்றுலா மேற்கொண்டுள்ளனர்.

2010-ஆம் ஆண்டு மேற்கொள்ளப்பட்ட கொடிமலை இரயில் சேவையின் மேம்பாட்டுப் பணிக்குப் பிறகு புதிய முறை அமல்படுத்தப்பட்டது. முன்பு முதல் பாதியில் ஒரு இரயிலும் மறு பாதியில் மற்றொரு இரயிலில் மாறி பயணிக்க வேண்டும். இப்புதிய முறையோ ஒரே இரயிலில் மேற்தலத்தை அடையும் வகையில் மேம்படுத்தப் பட்டிருந்தது. 2011-ஆம் ஆண்டு இடையில் தொடங்கிய இந்த இரயில் சேவையில் 693,590 பேர் பயணித்துள்ளதாகவும் இந்தத் தொகை 2012-இல் இரட்டிப்பானதாகவும் கொடிமலை நிறுவனத் தலைமை நிர்வாகி திரு மெக்லன் அலி மகிழ்ச்சியுடன் தெரிவித்தார். 2012-ஆம் ஆண்டு வந்த 1.2 மில்லியன் சுற்றுப்பயணிகளில் 23.3% அதாவது 281,487 பயணிகள் வெளிநாட்டுச் சுற்றுப்பயணிகளாவர். சிறந்த இரயில் சேவை மட்டுமன்றி தூய்மை, பாதுகாப்பு, உடல் ஊனமுற்றோருக்கான வசதிகள், இரயில் சேவைக்கான கட்டணம், கொடிமலை நிறுவன ஊழியர்களின் நட்புறவு ஆகியவையும் அதிக நிறைவளித்துள்ளதாகவும் 2011-ஆம் ஆண்டின் தேசிய கணக்காய்வுத் தலைவரின் அறிக்கையில் குறிப்பிடப்பட்டுள்ளதாகவும் அவர் தெரிவித்தார்.

இவற்றைத் தவிர, கொடிமலையின் மேற்தலத்தில் சிறப்பான முறையில் செயற்பட்டுவரும் உணவு மையம், மக்கள் நிகழ்ச்சிகளை ஏற்று நடத்த ஏதுவான வகையில் அமைக்கப்பட்டுள்ள மேடை, பழமை வாந்த சுப்பிரமணிய ஆலயம், மூலிகைப் பூங்கா, தங்கும் விடுதி, ஆகியவையும் சுற்றுப் பயணிகள் அதிகரிப்பிற்குக் காரணி என்றால் அது மிகையாகாது. கொடிமலையின் இந்தப் புதிய இரயில் சேவையில் ஒரு முறைக்கு 100 பேர் பயணிக்கலாம். அதோடு ஏறக்குறைய 10 நிமிடத்திற்குள் கீழ்த் தலத்திலிருந்து மேல் தலத்திற்குச் சென்றடைய முடியும் என்று அதன் செயற்பாட்டு நிர்வாகி தெரிவித்தார். மேலும், கொடிமலையின் கீழ்த்தலத்தில் நிழற்கூரைகளும் மேற்தலத்தில், மேற்பரப்பு நடைபாதை அமைப்பதற்கான நிர்மாணிப்புப் பணிகளும் தொடங்கி விட்டதாகவும் திரு மக்லென் கூறினார். மேலும், பாதுகாப்பு கருதி இரயில் சேவை ஊழியர்களுக்கு அவசரக்காலப் பயிற்சியும் வழங்கப்பட்டுள்ளது என்றார். இவ்வாண்டு பினாங்கு கொடி மலைக்கு 1.5 மில்லியன் சுற்றுபயணிகளை எதிர்பார்ப்பதாகவும் மேலும் கூறினார்.

அவசரக்காலப் பயிற்சியில் ஈடுபட்டுள்ள பாதுகாப்புப் படையினர்.


பினாங்கு கோவிட்-19 நிதியத்திற்கு மாநில முதல்வர் உட்பட 10 ஆட்சிக்குழு உறுப்பினர்கள் 1 மாத ஊதியம் பங்களிப்பு

ஜார்ச்டவுன் – “மாநில முதல்வர் உட்பட 10 மாநில ஆட்சிக்குழு உறுப்பினர்கள் இணைந்து ஒரு மாத கால ஊதியத்தை வழங்க உறுதியளித்தனர். இச்செயல் பினாங்கு மாநில அரசின் அர்ப்பணிப்பைச் சித்தரிக்கின்றது. இந்நிதி பினாங்கு கோவிட்-19 நிதியத்தில் சேர்க்கப்பட்டு  இப்பிரச்சனைத் துடைத்தொழிக்கப் பயன்படுத்தப்படும்,” என மாநில முதல்வர் மேதகு சாவ் கொன் யாவ் தனது முகநூல்  நேரலையில் இவ்வாறு தெரிவித்தார்.

இன்று நடைபெற்ற மாநில காவல்படைத் தலைவர் மற்றும் பினாங்கு மாநில  தேசிய பாதுகாப்பு வாரியத் தலைவருடனான சந்திப்புக் கூட்டத்தில் நடமாட்டக் கட்டுப்பாட்டு ஆணைக் குறித்த விவகாரங்கள் விவாதிக்கப்பட்டது என முதல்வர் தெரிவித்தார்.

இந்த சந்திப்புக் கூட்டத்தில் பினாங்கில் நடமாட்டக் கட்டுப்பாட்டு ஆணை 94 விழுக்காடு பின்பற்றப்பட்டது என மாநில காவல்படைத் தலைவர் அறித்துள்ளார். இம்மாநிலத்தில் இந்த ஆணைப் பின்பற்றுவதை உறுதிச்செய்ய ஒவ்வொரு மாவட்டத்திலும் சோதனைகள் கடுமையாக்கப்படும்.

“பாதுகாப்புப் படை மற்றும் ஊராட்சி மன்ற அதிகாரிகளின் செயல்பாடுகள், பொது மக்களுக்குச் சுமையை அதிகரிப்பது அதன்  நோக்கம் அல்ல, மாறாக இந்த யுத்தத்தில் நாம் அனைவரும் ஒன்றிணைந்து செயல்பட்டு வெற்றிக்காண வேண்டும் என்பதே அதன் தலையாய நோக்கம்,’’ என முதல்வர் வலியுறுத்தினார்.

மாநில அரசு வழிப்பாட்டுத்தலங்களான மசூதிக்கு ரிம1,000 மற்றும் மதராசாக்கு ரிம500-ஐ  நிதியுதவி வழங்குவதாக ஊக்குவிப்புத் திட்டத்தில் அறிவித்ததைத் தொடர்ந்து பல சர்ச்சைகள் எழுந்துள்ளன.

“மாநில அரசு ஶ்ரீ பெத்தாலிங் சமய  நிகழ்வில் கலந்து கொண்டவர்களால் இந்த நோய்த்தொற்று ஏற்படுவதற்கான வாய்ப்பைக் கருத்தில் கொண்டு, இந்த வழிப்பாட்டுத்தலங்களில்  கிருமிநாசினி மற்றும் துப்புரவுப்பணி மேற்கொள்வதற்காக இந்நிதி வழங்கப்படுகிறது.

“எனவே, பினாங்கு வாழ் பொது மக்கள் தற்போதைய சூழ்நிலையைப் புரிந்து கொண்டு முற்பட வேண்டும். இந்த கடுமையானச் சூழலில் பொறுப்பற்ற தரப்பினர்களின் இன மற்றும் சமயம் அடிப்படையிலான சர்ச்சைகளுக்குச் செவிச்சாய்க்கக் கூடாது,” என விளக்கமளித்தார்.

இஸ்லாம் அற்ற வழிப்பாட்டுத் தலங்களில் துப்புரவுப் பணி மேற்கொள்ள சட்டமன்ற உறுப்பினர் அல்லது இஸ்லாம் அல்லாத வழிபாட்டுத் தல நிதியம்  மூலம் நிதியுதவி பெறலாம் என்றார்.

தற்போது, அரசு சாரா இயக்கங்கள், தன்னார்வலர்கள் வசதிக் குறைந்த பொது மக்களுக்கு உணவுகள் மற்றும் மளிகைப் பொருட்கள் வழங்கி வருகின்றனர். மேலும் பொது இடங்கள் சுத்தம் செய்தில் அதிகமாக ஈடுப்படுகின்றனர்.

பொது மக்களின் சுகாதாரத்தில் முக்கியத்துவம் அளித்து மாநில அரசு  விநியோக பணிகளை மறுசீரமைப்பு செய்ய உத்தேசித்துள்ளது.

நடமாட்டக்  கட்டுப்பாட்டு ஆணையின் காலகட்டத்தில் ஒழுங்கற்ற விநியோக இயக்கத்தை குறைப்பதே இதன் முக்கிய நோக்கமாகத் திகழ்கிறது என முதல்வர் அறிவிறுத்தினார்.

“இந்த விநியோகப் பணிகளில் ஈடுபடும் நபர்கள் முறையான பாதுகாப்பு இல்லாமல் இந்த கோவிட்19 வைரஸ் தொற்றுக்குப் பாதிக்கப்படுவதை விரும்பவில்லை,” என தெரிவித்தார்.

“இதன் மூலம்  திட்டமிடப்படாத விநியோக முறைகளின் விளைவாக உணவுப் பொருட்கள் மற்றும் அடிப்படை தேவைகளை வீணாக்குவதைத் தவிர்க்க இயலும்” என்றார்.

மேலும் குவாங் வா யித் போ நிறுவனத்திடம் இருந்து பினாங்கு கோவிட்-19 நிதியத்திற்கு ரிம500,000 நன்கொடை  பெற்றதாக அறிவித்தார்.


பினாங்கு சட்டமன்றத்தில்  தேர்தல் வேட்பாளருக்கான வயது வரம்பு  18 -ஆக   அங்கீகரிப்பு

ஜார்ச்டவுன் – பினாங்கு மாநில சட்டமன்றக் கூட்டத்தொடரில் இன்று சட்டமன்ற உறுப்பினருக்கான வேட்பாளர் வயது வரம்பு 21-ல் இருந்து 18-ஆக குறைக்கப்பட்டது. இது பினாங்கு மாநில அரசியலமைப்பு (திருத்தம்) சட்டம் 2021 திருத்தத்திற்கு ஒருமனதாக ஒப்புதல் அளிக்கப்பட்டது.

இந்த மசோதாவை சமர்ப்பித்து 18 வயது மற்றும் அதற்கு மேற்பட்ட  நபர்களை அடுத்த தேர்தலில் வேட்பாளர்களாக அனுமதிக்கும் பொருட்டு சட்டத்தில் திருத்தம் செய்யப்பட்டது, என இளைஞர் மற்றும் விளையாட்டு, ஆட்சிக்குழு உறுப்பினர்  சூன் லிப் சீ கூறினார்.

சபா, பெர்லிஸ், திரங்கானு, சரவாக், கிளந்தான் மற்றும் பேராக் ஆகிய மாநிலத்தின் வரிசையில் பினாங்கு ஏழாவது மாநிலமாக  18 வயதுக்கு மேற்பட்ட நபர்களை தேர்தலில் போட்டியிட அனுமதிக்கிறது என சூன் லிப் சீ  தெரிவித்தார்.

மேலும், முன்மொழியப்பட்ட வயது வரம்பு குறைப்பு குறித்து நடத்தப்பட்ட கணக்கெடுப்பில் பங்கேற்ற   3,475  இளைஞர்களில்  2,661 பேர்கள், (65.06%) ஆதரவு அளித்த வேளையில், 35 விழுக்காடு அல்லது 1,214 பேர்கள் மறுப்பு தெரிவித்தனர்.

“இந்த ஆய்வு கடந்த 2020 டிசம்பர்,8 முதல் 2021 ஜூன்,6 வரை இயங்கலை வாயிலாக நடத்தப்பட்டது.

“அதுமட்டுமின்றி, மாநில அரசு பினாங்கு இளைஞர் மேம்பாட்டுக் கழகம் (பி.ஒய்.டி.சி) மூலம்  கடந்த ஏப்ரல் மாதம்  முதல்  இத்திட்டம் குறித்து இளைஞர்களிடையே விழிப்புணர்வை ஏற்படுத்துவதோடு கவனத்தை ஈர்க்கவும்  பல்வேறு பிரச்சாரங்கள் வழிநடத்தப்பட்டன,” என்று அவர் மேலும் கூறினார்.

உலகம் ரீதியில் சமூக மற்றும் ஜனநாயகத்தின் வளர்ச்சிக்கு இளைஞர்கள் 18 வயது முதல் தேர்தல் வேட்பாளர்களாக இருப்பதற்கான உரிமையை அங்கீகரிக்க வேண்டும் என சூன் லிப் சீ கூறினார்.

இன்றைய  இளைஞர்கள் நாட்டின் எதிர்காலத்தை நிர்ணயிக்கும் அடுத்த தலைமுறையாக விளங்குவதால் அவர்களுக்கு

அரசாங்கக் கொள்கைகளில் முக்கிய பங்கு வகிக்க வாய்ப்பு வழங்கப்பட வேண்டும், என்றார்.

பினாங்கு மற்றும் மலேசிய ரீதியில் சமூக மற்றும் அரசியல் வளர்ச்சிக்கு ஏற்ப பொருளாதாரம், தொழில்நுட்பம் மற்றும் பல்வேறு தொழில்துறைகளின் முன்னேற்றத்திற்கு

இளைஞர்களின் பங்களிப்பு அவசியம்.

இந்த மசோதா இளைஞர்களுக்கு வாய்ப்பு அளித்தல், குரல் கொடுத்தல் மற்றும் பங்களிப்பு நல்கி நாட்டின் ஜனநாயகத்தை தேர்தல்  மூலம் வடிவமைக்க ஒன்றிணைந்து செயல்பட துணைபுரிகிறது, என பாகன் ஜெர்மல் சட்டமன்ற உறுப்பினருமான சூன் லிப் சீ, கூறினார்.

எனவே, மாநில அரசு பினாங்கில் குடிமக்கள் பிரச்சினைகள் மற்றும் ஜனநாயகம் குறித்து விழிப்புணர்வை ஏற்படுத்தும் பல திட்டங்களை தொடர்ந்து செயல்படுத்தும், என்றார்.

அரசியலில் ஆர்வம் கொண்ட இளைஞர்கள் அடுத்த தேர்தலில் வேட்பாளராகும் சவாலை எதிர்கொள்ள தங்களை தயார்படுத்திக் கொள்ள இது சாத்தியமாகும், ” என்று மேலும் கூறினார்.


பினாங்கு சட்டமன்றம் கலைக்கப்பட்டது.

நாட்டின் 13ஆவது பொதுத் தேர்தல் நடைபெற வழிவிடும் வகையில் கடந்த 5.4.2013 அன்று பினாங்கு மாநில சட்டமன்றம் அதிகாரப்பூர்வமாகக் கலைக்கப்பட்டது. முன்னதாகப் பினாங்கு மாநில ஆளுநரின் அனுமதியைப் பெற்ற மாநில முதல்வர் மாண்புமிகு லிம் குவான் எங் இவ்வறிவிப்பைச் செய்தார். வாரத்தின் சிறந்த நாளாக கருந்தப்படும் மங்கலகரமான வெள்ளிக்கிழமையன்று சட்டமன்றத்தைக் கலைக்க ஆட்சிக்குழு உறுப்பினர்கள் அனைவரும் சேர்ந்து முடிவெடுத்ததாகக் கூறினார்.

2008ஆம் ஆண்டு மார்ச் 8-இல் பினாங்கு மக்கள் ஏற்படுத்திய அரசியல் சுனாமியால் பினாங்கில் ஆட்சி மாற்றம் ஏற்பட்டது குறிப்பிடத்தக்கது. இந்த ஐந்தாண்டு கால ஆட்சியில் பினாங்கு மாநில மக்களோடு இணைந்து நாங்கள் பலவற்றைச் சாதித்துள்ளோம் என்று முதல்வர் பெருமையுடன் கூறினார். வெளிப்படையான குத்தகை முறை, மாநில வரவுசெலவுத் திட்டங்களின் மிகையான நிதி, மாநில அரசின் கடனை 95% அதாவது 630 மில்லியன் ரிங்கிட்டிலிருந்து 30 மில்லியன் ரிங்கிட்டாகக் குறைத்தது ஆகிய பினாங்கு மக்கள் கூட்டணி அரசின் செயல்பாடுகளை அனைத்துலக வெளிப்பாட்டுத்தன்மை நிறுவனம்  மற்றும் தேசிய தலைமை கணக்காய்வாளர் அறிக்கை ஆகியவை மலேசியாவின் மிகத் தூய்மையான ஆட்சி நடக்கும் மாநிலம் என்பதை நிரூபித்துள்ளது. மக்கள் நலன் காக்கும் மக்கள் கூட்டணி அரசு, பினாங்கை மேம்படுத்த, பல திட்டங்களை அறிமுகம் செய்து வெற்றி கண்டது குறிப்பிடத்தக்கதாகும். பினாங்கு மக்களின் பேராதரவின்றி இவை சாத்தியப்பட்டிருக்காது என்று முதல்வர் தம் நன்றியினைத் தெரிவித்துக் கொண்டார். அனைத்துலகத் தரமிக்க அறிவார்ந்த நகரமாக மலேசியாவின் முதல் நிலை மாநிலமாகப் பினாங்கை உருவாக்க எண்ணம் கொண்டுள்ளோம். இதனை நிறைவேற்றும் அதிகாரத்தையும் நம்பிக்கையையும் மக்களே எங்களுக்கு வழங்க வேண்டும் என்று முதல்வர் தம் சிறப்புரையில் தாழ்மையுடன் கேட்டுக் கொண்டார். அதோடு ஒரு தவணைக்காலம் மாநிலத்தை ஆளும் வாய்ப்பை அளித்த மக்களுக்கு தம் மனமார்ந்த நன்றியினையும் சமர்ப்பித்துக் கொண்டார்.

மலேசியாவின் இரண்டாவது மிகச் சிறிய மாநிலமான பினாங்கு  மொத்தம் 40 சட்டமன்றத் தொகுதிகளைக் கொண்டுள்ளது. அவற்றில் 19 தீவிலும் மற்றவை பெருநிலத்திலும் உள்ளது. நாடாளுமன்றத் தொகுதிகளோ மொத்தம் 13 உள்ளன. கடந்த 2008ஆம் ஆண்டு பொதுத் தேர்தலில் ஜசெக கட்சி 19 சட்டமன்றத் தொகுதிகளையும் மக்கள் நீதிக் கட்சி 9 தொகுதிகளையும், மலேசிய இஸ்லாமியக் கட்சி 1 தொகுதியையும் கைப்பற்றிய வேளையில் தேசிய முன்னணி 11 தொகுதிகளை வென்றது. மேலும், பினாங்கின் 13 நாடாளுமன்றத் தொகுதிகளில் ஜனநாயக செயல்கட்சி 7 தொகுதிகளையும், மக்கள் நீதிக் கட்சி 4 தொகுதிகளையும், தேசிசிய முன்னணி 2 தொகுதிகளையும் வென்றது குறிப்பிடத்தக்கது.

பினாங்கு சட்டமன்றம் கலைக்கப்பட்டதைத் தொடர்ந்து, லிம் குவான் எங் தலைமையில் பராமரிப்பு அரசாங்கம் செயல்படும்.


பினாங்கு சட்டமன்ற கூட்டத்தில் TWOAS வெள்ளை அறிக்கை தாக்கல்

ஜார்ச்டவுன் – பெண்களுக்கானக் கூடுதல் இட ஒதுக்கீடு (TWOAS) முயற்சியின் ‘வெள்ளை அறிக்கை’ நவம்பர் 26ஆம் தேதி மாநில சட்டமன்றத்தில் தாக்கல் செய்யப்படவுள்ளது என்று இஸ்லாம் அல்லாத மத விவகாரங்கள் மற்றும் சமூக மேம்பாட்டுக்கான மாநில ஆட்சிக்குழு உறுப்பினர் சோங் எங் கூறினார்.

“இந்த அறிக்கையானது, மாநில அரசியலமைப்பு மசோதா மற்றும் தொகுதி அல்லாத துணை உறுப்பினர்கள் மசோதாவை திருத்தம் செய்ய தாக்கல் செய்யப்படும். இது 2022 மாநில சட்டமன்றத்தின் முதல் காலக்கட்டத்தில், தொகுதி அல்லாத துணை உறுப்பினர்களின் (NCSM) பதவியை உருவாக்கம் செய்வதற்கான ஆயத்த நடவடிக்கையாகும்.

“மாநிலத் தேர்தலுக்குப் பிறகு பினாங்கில் உள்ள 40 மாநிலத் தொகுதிகளில் 12க்கும் குறைவான பெண் சட்டமன்ற உறுப்பினர்கள் தேர்ந்தெடுக்கப்பட்டால், இந்த உறுப்பினர்கள் மறைமுகமாக நியமிக்கப்படுவார்கள்,” என்று சோங் எங் கொம்தாரில் நடைப்பெற்ற செய்தியாளர் சந்திப்பின் போது இவ்வாறு  கூறினார்.

மாநில சட்டமன்றத்தில் 30% பெண்கள் பிரதிநிதித்துவம் இருப்பதை உறுதிசெய்வதற்காக TWOAS முயற்சியை மாநில அரசு அறிமுகப்படுத்தியதாக பாடாங் லாலாங் சட்டமன்ற உறுப்பினருமான சோங் எங் விவரித்தார்.

“உதாரணமாக, மாநில சட்டமன்றத் தேர்தலுக்குப் பிறகு ஆறு பெண் சட்டமன்ற உறுப்பினர்கள் தேர்ந்தெடுக்கப்பட்டால், மேலும் ஒன்பது பெண்  சட்டமன்ற உறுப்பினர்களை நியமிக்க வேண்டும்.

“அதுமட்டுமின்றி, மாநிலத் தேர்தலுக்குப் பிறகு பெண் பிரதிநிதிகள் தேர்ந்தெடுக்கப்படவில்லை என்றால், 30% இட ஒதுக்கீட்டை அடைய கூடுதலாக 18 பெண் பிரதிநிதிகள் நியமிக்கப்பட வேண்டும்.

“இந்த அளவுகோல் 1995 பெய்ஜிங் பிரகடனம் மற்றும் நடவடிக்கைக்கான தளம் அல்லது 1995 பெய்ஜிங் நடவடிக்கை மையம் ஆகியவற்றிலிருந்து சர்வதேச சமூகத்தால் அமைக்கப்பட்டுள்ளது.

“இன்றுவரை, தேர்ந்தெடுக்கப்பட்ட நாடாளுமன்ற உறுப்பினர்களில் 15% மற்றும் மாநில சட்டமன்ற பிரதிநிதிகளில் 11% மட்டுமே பெண்கள் மட்டுமே உள்ளனர்.

“TWOAS அமலாக்கத்தின் மூலம், மலேசியாவில் குறைந்தபட்சம் 30% பெண்களின் பிரதிநிதித்துவத்தை அடையும் முதல் சட்டமன்றமாக பினாங்கு மாநில சட்டமன்றம்  இடம்பெறும். இது தென்கிழக்கு ஆசியாவில் திமோர்-லெஸ்டே மற்றும் வியட்நாம் நாடுகள் பட்டியலில்  மாநில அளவில்  அடையும் மூன்றாவது நாடாக மலேசியா திகழும்,” என சோங் எங் மேலும் கூறினார்.

சோங் எங்கின் கூற்றுப்படி இந்த TWOAS அமலாக்கம் சபா, திரங்கானு மற்றும் பஹாங் அரசாங்கங்களால் செயல்படுத்தப்பட்டுள்ளது, விரைவில் மலாக்கா மாநிலத்திலும் நடைமுறைப்படுத்தப்படும், என்றார்.

இருப்பினும், பிற மாநிலங்களில் நடைமுறையில் இருப்பதும் பினாங்கு  மாநில அரசு முன்மொழிவது சற்று வேறுபட்டதாக அமைகிறது என்று அவர் கூறினார்.

“இது அரசாங்கத்தின் நிலையை வலுப்படுத்தும் ஒரு நடவடிக்கை அல்ல. மாறாக, இது மாநிலத் தேர்தலில் போட்டியிடும் அனைத்துக் கட்சிகளும் பெற்ற வாக்கு சதவீதத்தின் அடிப்படையில் பகிரப்படும்.

“போட்டியிடும் ஒவ்வொரு கட்சியும் NCSM-க்கு 18 தகுதியுடைய வேட்பாளர்களை பரிந்துரைக்க வேண்டும். மேலும் கட்சிகள் வென்ற இடங்கள் பட்டியல் அடிப்படையில் அவர்களின்  வேட்பாளர்களுக்கு வாய்ப்புகள் வழங்கப்படும்,” என்று அவர் கூறினார்.

இந்த இரண்டு அம்சங்களைத் தவிர, தேர்ந்தெடுக்கப்பட்ட மாநில சட்டமன்ற உறுப்பினர்களுக்கு இருக்கும் அதே அதிகாரத்தை NCSM உறுப்பினர்களுக்கும் வழங்கப்படும் என்று சோங் எங் கூறினார்.

“முதலாவதாக, அவர்களால் முதல்வர் பதவியையும் மாநில செயற்குழு உறுப்பினர் பதவியையும் வகிக்க முடியாது.

“இரண்டாவதாக, அவர்கள் தொடர்ந்து இரண்டு முறை NCSM ஆக பணியாற்ற முடியாது, இதனால் அதிகமான பெண்களுக்கு மாநில பிரதிநிதிகளாக ஆகுவதற்கு வாய்ப்பளிக்கின்றனர்.

“NCSM க்கு சிறப்புத் தொகுதி எதுவும் இல்லை, ஆனால் இம்மாநிலத்தில் எழும் பெண்கள்  சார்ந்த உரிமைகள், பாதுகாப்பு, கல்வி, சுற்றுச்சூழல் மற்றும் பிற பிரச்சனைகளில் குரல் கொடுத்து  சேவையாற்ற முடியும்,” என்று அவர் கூறினார்.

அடுத்த ஆண்டு மசோதா தாக்கல் செய்யப்படுவதற்கு முன்பாக TWOAS முயற்சியில் மாநில சட்டமன்ற உறுப்பினர்கள் மற்றும் பொதுமக்களின் கருத்துக்களை சேகரிக்க மாநில அரசு மேற்கொண்ட முயற்சியே இந்த வெள்ளை அறிக்கை என்றும் சோங் எங் கூறினார்

“கடந்த ஆண்டு முதல், TWOAS முன்முயற்சியில் மொத்தம் 21  அமர்வுகள் நடத்தப்பட்டன, இதன் மூலம் இந்த அமைப்பை மேம்படுத்த சில நுண்ணறிவு ஆலோசனைகள் கணக்கில் எடுத்துக்கொள்ளப்பட்டன.

“NCSM நியமனம் பெற ஆர்வமுள்ளவர்கள், பினாங்கு மகளிர் மேம்பாட்டுக் கழகம் (PWDC) ஏற்பாடு செய்துள்ள பாலின முன்னோக்கு பயிற்சி அமர்வில் பங்கேற்க வேண்டும்.

“அவர்களுக்கு பங்கேற்பு சான்றிதழ் வழங்கப்படும், இது ஓர் உறுப்பினராக தேர்ந்தெடுக்கும் தகுதிகளில் ஒன்றாகும்.

“நவம்பர்,26 முதல் அவர்களது சுயவிவரங்களை
[email protected]
 என்ற மின்னஞ்சல் முகவரிக்கு அனுப்பலாம்,” என்று அவர் மேலும் கூறினார்.

இதற்கிடையில், பினாங்கு மகளிர் மேம்பாட்டுக் கழக தலைமை செயல் அதிகாரி ஓங் பீ லெங், நவ,26 முதல் பொதுமக்கள் பி.டபிள்யு.டி.சி அலுவலகம் மற்றும் மாநில செயற்குழு உறுப்பினர்களின் அலுவலகங்களில் வெள்ளை அறிக்கையின் நகலைப் பெறலாம் அல்லது  அக்கழக ( https://pwdc.org.my/ ) அகப்பக்கத்திலும் பெறலாம், என்றார்.


பினாங்கு சுப்பிரமணிய பாரதி தமிழ்ப்பள்ளிக்கு 2.3 ஏக்கர் நிலம்

“கேடில் விழுச்செல்வம் கல்வி யொருவற்கு

 மாடல்ல மற்றை யவை”

இவ்வுலகில் என்றும் அழியாச் செல்வமாகத் திகழ்வது கல்வி ஒன்றே. அதற்கொப்பான செல்வம் வேறு எதுவுமே இல்லை என்று பொய்யாமொழி புலவரான திருவள்ளுவரின் திருக்குறள் வலியுறுத்துகிறது. இந்தக் கல்விச் செல்வத்தைப் பெருவதற்காக ஒன்றுகூடும் தளமே பள்ளிக்கூடம். கல்விக்கு அடித்தளமாக விளங்கும் அந்தப் பள்ளிக்கூடமே சரியாக அமையாவிடில் மாணவர்களின் நிலைதான் என்ன?

1955-ஆம் ஆண்டு குலுகோர் ஸ்ரீ வீரமாகாளியம்மன் கோவிலால் சுமார் 40 மாணவர்களுடன் தொடங்கப்பட்ட பள்ளிக்கூடம்தான் பினாங்கில் அமையப்பெற்றுள்ள சுப்பிரமணிய பாரதி தமிழ்ப்பள்ளி. இந்தப் பள்ளிக்கூடம் தற்பொழுது 230 மாணவர்களைக் கொண்டு இயங்கி வருகிறது. இந்தப் பள்ளியின் மாணவர்கள், ஆசிரியர்கள், பெற்றோர்கள், யாவரும் மிகவும் பாராட்டுக்குரியவர்களாவர். ஏனெனில், கடந்த 57 ஆண்டுகளாக இந்தப் பள்ளி மாணவர்கள் கொள்கலனில்தான் (container) கல்வி பயின்று வருகிறார்கள். அடிப்படை வசதிகளைக் கூட பெற்றிராத இந்தப் பள்ளிக்குத் தங்கள் பிள்ளைகள் தமிழ்ப் பள்ளியில்தான் பயில வேண்டும் என்று கருதி அனுப்பி வைத்த இச்சுற்று வட்டார மக்கள் உண்மையிலேயே மிகவும் போற்றத் தக்கவர்களே. அதுமட்டுமல்லாது, இப்பள்ளியின் வளர்ச்சிக்காகவும் வெற்றிக்காகவும் உழைத்த தலைமையாசிரியர்கள், ஆசிரியர்கள், யாவரும் பெரும் மதிப்பிற்குரியவர்களாவர். அரசாங்கத் தேர்வான யூ.பி.எஸ். ஆர் எனப்படும் மதிப்பீட்டுத் தேர்வில் சிறந்த தேர்ச்சி விகிதத்தைப் பெறும் பினாங்கு தமிழ்ப்பள்ளிகளில் சுப்பிரமணிய பாரதி தமிழ்ப்பள்ளியும் அடங்கும் என்பது இங்கு குறிப்பிடத்தக்கது. மேலும், இந்தப் பள்ளிக்கு ஒரு விடிவுகாலம் பிறக்க வேண்டும் என்று தவமாய் தவமிருந்தவர்களில் ஒருவர்தான் இப்பள்ளியின் முன்னால் கட்டடக் குழுத் தலைவர் காலஞ்சென்ற திரு சாமுவல் அப்பாராவ். எப்படியாவது இந்தப் பள்ளிக்குப் புதிய கட்டடம் அமைத்துவிட வேண்டும் என்ற ஆவல் கொண்டு அயராது உழைத்தவர்.

இப்படி இந்தப் பள்ளியின் உருமாற்றத்திற்காக ஏங்கியவர்கள் பலர். இதனை இலட்சியமாகவும் கனவாகவும் கொண்டு செயல்பட்ட ஆயிரக்கணக்கான உள்ளங்களை உச்சிக் குளிர வைக்கும் வகையில் கடந்த செப்டம்பர் 8-ஆம் திகதி பினாங்கு சுப்பிரமணிய பாரதி தமிழ்ப்பள்ளியின் புதிய கட்டட நிலப்பட்டா வழங்கும் விழா இங்கு புக்கிட் கம்பிர் சாலையில் அமையப்பெற்றுள்ள அந்தப் புதிய நிலத்திலேயே நடைபெற்றது. பினாங்கு மாநில முதல்வர் மாண்புமிகு லிம் குவான் எங், பினாங்கு மாநில இரண்டாம் துணை முதல்வர் பேராசிரியர் ப. இராமசாமி, பத்து உபான் சட்டமன்ற உறுப்பினர் திரு இரவிந்திரன், ஸ்ரீ டெலிமா சட்டமன்ற உறுப்பினர் திரு நேதாஜி இராயர், பினாங்கு மாநிலத் தமிழ்ப்பள்ளிகளின் மேம்பாட்டுக் குழுத் தலைவர் திரு. அன்பழகன், அக்குழு செயலவை உறுப்பினர்கள் டத்தோ சுந்தராஜு, திருமதி மங்களேசுவரி, பினாங்கு மாநிலத் தமிழ்ப்பள்ளிகளின் அமைப்பாளர் திரு காளிதாஸ், பினாங்கு மாநிலத் தலைமையாசிரியர் மன்றத் தலைவர் திரு வீராசாமி, சுப்பிரமணிய பாரதி தமிழ்ப்பள்ளியின் வாரியக் குழுத் தலைவரும் பள்ளிக் கட்டடக் குழுத் தலைவருமான டாக்டர் சமயனமூர்த்தி மற்றும் அவர்தம் செயலவை உறுப்பினர்கள், சுப்பிரமணிய பாரதி தமிழ்ப்பள்ளியின் கட்டடக் குழு து.தலைவரும் பள்ளியின் அறங்காவலருமான திரு காத்தையா, பள்ளியின் பெற்றோர் ஆசிரியர் சங்கத் தலைவர் திரு லோகநாதன் மற்றும் அவர்தம் செயலவை உறுப்பினர்கள், ஸ்ரீ வீரமாகாளியம்மன் தேவஸ்தான தலைவர் திரு சாமி, பள்ளித் தலைமையாசிரியர் திரு நாதன், பள்ளி ஆசிரியர்கள், பெற்றோர்கள், மாணவர்கள் என பலரும் இவ்வரலாற்றுப் பூர்வ விழாவில் கலந்து சிறப்பித்தனர்.

இப்பள்ளியைப் புதிய இடத்திற்கு மாற்றியமைக்க முன்னால் அரசு சுமார் 1 ஏக்கர் நிலத்தை வழங்கியது. எனினும் அந்நிலம் 4 மாடி கட்டடத்தைக் கட்ட ஏதுவான நிலமாக இல்லாததால் 30 சதவிகித மேம்பாட்டுப் பணிகள் நிறைவடைந்த தறுவாயில் 0.9 ஏக்கர் நிலத்திற்கு மாற்றப்பட்டது. எனினும், இந்நிலமோ அச்சுற்று வட்டார மக்களுக்கு விளையாட்டுத் திடலாகத் திகழ்ந்து வந்ததால் அங்கு பள்ளிக்கூடம் வருவதை அவர்கள் வன்மையாக எதிர்த்தனர். எனவே, அம்மக்களின் நலனைப் பேணும் அதே வேளையில் பள்ளிக்கும் சிறந்ததொரு தளத்தை அமைத்துக் கொடுக்க வேண்டும் என்று அரசு எண்ணம் கொண்டது. அதன் பொருட்டு, அதே பகுதியில் அமையப்பெற்றுள்ள 2.3 ஏக்கர் நிலத்தைத் தற்போதைய மாநில அரசு வெறும் ஏழே மாதங்களில் வழங்கிச் சாதனை புரிந்தது. இப்பள்ளியின் கட்டுமானப் பணியின் செலவுக்கு மத்திய அரசு ரி.ம 2.6 கோடி மானியம் வழங்கியுள்ளது. இன்னும் ஒராண்டுக்குள் இப்பள்ளியின் கட்டுமானப் பணி நிறைவடைந்துவிடும் என எதிர்பார்க்கப்படுகிறது. இவ்வாறு, சுப்பிரமணிய பாரதி தமிழ்ப்பள்ளியின் வாரியக் குழுத் தலைவரும் பள்ளிக் கட்டடக் குழுத் தலைவருமான டாக்டர் சமயனமூர்த்தி தம் உரையில் கூறிச்சென்றார்.

மலேசியாவில் அமையப்பெற்றிருக்கும் பெரும்பாலான தமிழ்ப்பள்ளிகள் வேற்று நிலத்தில்தான் வீற்றிருக்கின்றன. அவ்வகையில் பினாங்கு சுப்பிரமணிய தமிழ்ப்பள்ளி தனக்கென சொந்த நிலத்தைப் பெற்றிருப்பது மிகவும் பெருமைக்குரியது என பினாங்கு மாநில தமிழ்ப்பள்ளிகளின் மேம்பாட்டுக் குழுத் தலைவர் திரு. அன்பழகன் தம் உரையில் கூறினார். குறைந்த வசதி வாய்ப்புகளைப் பெற்றிருந்த இப்பள்ளிக்குத் தங்கள் பிள்ளைகளைப் பதிந்து இன்றுவரை வற்றாத ஆதரவை நல்கிவரும் பெற்றோர்களுக்குத் தம் வாழ்த்தினையும் நன்றியினையும் தெரிவித்துக் கொண்டார். புதிதாகக் கட்டப்படும் இப்பள்ளி பத்து உபான் சட்டமன்ற தொகுதியின் கீழ் வருவதால் இப்பள்ளிக்குத் தேவையான அனைத்து உதவிகளையும் தாம் நிச்சயம் செய்வார் என்று பத்து உபான் சட்டமன்ற உறுப்பினர் உயர்திரு இரவீந்தரன் கூறினார். தொடர்ந்து, நீண்ட நாள் போராட்டத்திற்குப் பிறகு சுப்பிரமணிய பாரதி தமிழ்ப்பள்ளி உயரமான பகுதியில் அருமையான நிலத்தைப் பெற்றிருப்பது தமக்கு ஈடு இணையற்ற மகிழ்ச்சியை அளிப்பதாக இரண்டாம் முதல்வர் பேராசிரியர் இராமசாமி தெரிவித்தார். மக்கள் கூட்டணி ஆட்சியின் கீழ்ச் செயல்படும் மாநில அரசு தமிழ்ப்பள்ளிகளின் தேவைகளுக்கு என்றுமே செவி சாய்த்து வருகிறது என்றால் அது மிகையாகாது.  பினாங்கு மாநிலத்தின் 28 தமிழ்ப்பள்ளிகளுக்கும் ஆண்டுதோறும்    ரி.ம 1.75 கோடி ஒதுக்கீடு செய்திருப்பதே இதற்குத் தகுந்த சான்றாகும். மேலும், உருவமற்றுக் கிடந்த அஸாத் தமிழ்ப்பள்ளி இன்று எழில்மிகு தோற்றத்துடன் காட்சியளிக்கிறது என்றால் அதற்கு நிச்சயம் மக்கள் கூட்டணி அரசே காரணம் என்று வலியுறுத்திக் கூறினார். இன்றைய விழா பினாங்கு முதல்வர் தமிழ்ப்பள்ளிகளின் மீது கொண்டுள்ள அக்கறையையும் அதற்காக அவர் எடுத்து வரும் முயற்சிகளையும் நிரூபித்துள்ளது என்று பெருமிதம் கொண்டார்.

மக்கள்நலன் சார்ந்த கொள்கைகளைக் கடைபிடிக்கும் அதே வேளையில் , மக்களின் நல்வாழ்வுக்கு வித்திடும் சிறந்த திட்டங்களைத் தீட்டிவரும் மக்கள் கூட்டணி அரசு பினாங்கு சுப்பிரமணிய பாரதி தமிழ்ப்பள்ளியின் நீண்ட நாள் கனவைப் பளிக்கச் செய்ததில் பெரும் மகிழ்ச்சியும் பெருமையும் அடைவதாகப் பினாங்கு முதல்வர் மாண்புமிகு லிம் குவான் எங் தம் உரையில் கூறினார். மலேசியாவிலேயே பினாங்கு மாநிலத்தில்தான் தமிழ்ப்பள்ளிகள் எதிர்கொள்ளும் பிரச்சனைகளைக் களைய சிறப்புச் செயற்குழு ஒன்று செயற்பட்டு வருகிறது. அதன் பயனாகப் பல ஆண்டுகளாகத் தொடர்ந்து வந்த இப்பள்ளியின் போராட்டத்திற்கு முற்று வைத்திருப்பது மன நிறைவை அளிக்கிறது என்றார். மாநில அரசு தமிழ்ப்பள்ளிகளுக்குப் பொருளாதார அடைப்படையில் மட்டும் உதவாமல் செம்மொழியான தமிழ்மொழியை அங்கீகரிக்கும் முயற்சியிலும் ஈடுபட்டுள்ளது. மலேசியாவிலேயே முதன் முதலாகச் சாலை வழிகாட்டிப் பலகையைத் தமிழில் அமைத்துச் சரித்திரம் படைக்கவுள்ளது என அறிவித்த முதல்வர் வந்திருந்தவர்களின் பாராட்டுகளையும் கரவொலிகளையும் பெற்றுக் கொண்டார்.

தமிழ்மொழியை நேசிப்போம்; தமிழ்ப்பள்ளிகளைக் காப்போம்!!!


பினாங்கு சுற்றுலாத்துறை மேம்படுத்த கப்பல் கண்காட்சி.

பினாங்கு மாநகர் மன்றத்தின் புத்தாக்கத் திறன் வெளிப்படுத்தும் முயற்சியில் கடந்த 28 மே தொடங்கி 31 மே 2015 வரை புத்ரா ஜெயாவில் நடைபெற்ற சிறு கப்பல் வடிவமைக்கும் போட்டியில் (Pertandingan Flotila “ Magic of the Night 2015”) கலந்து கொண்டு ஆக்கப்பூர்வ படைப்பு மற்றும் பிரபலமான படைப்பு எனும் இரு வெவ்வேறு அடிப்படையில் வாகை சூடியது. மலேசிய சுற்றுலா மற்றும் கலாச்சார அமைச்சு ஏற்பாட்டில் 14 மாநிலங்களும் சீனாவின் சூஸ்ஹவ் நாட்டிலிருந்து ஒரு கப்பலும் அப்போட்டியில் கலந்து கொண்டது குறிப்பிடத்தக்கதாகும்.

வெற்றி வாகை சூடிய பினாங்கு ஃப்லொதிலா கப்பல்

பினாங்கு மாநகர் மன்றத்தின் இவ்வெற்றியைக் கொண்டாடும் வகையில் அச்சிறு கப்பல் பெர்சியாரான் கர்பால் சிங் சாலையில் ஆறு மாத காலத்திற்கு பொதுமக்களின் கண்காட்சிக்கு வைக்கப்பட்டுள்ளதை அதன் துவக்க விழா சிறப்புரையில் அறிவித்தார் பினாங்கு மாநில முதல்வர் மேதகு லிம் குவான் எங். நோன்பு பெருநாள் மற்றும் விடுமுறை காலங்களில் சுற்றுபயணிகளும் பொதுமக்களும் நிறைவுடன் கொண்டாட இக்கண்காட்சி உறுதுணையாக அமையும் என நம்பிக்கை தெரிவித்தார் மாநில முதல்வர்.

பினாங்கு சிறு கப்பல் கண்காட்சி சிறந்த படைப்புகளுடன் தொடங்கியது

ஆறு மாத காலத்திற்கு வைக்கப்பட்டிருக்கும் இந்த சிறு கப்பல் கண்காட்சியின் பராமரிப்பு செலவிற்கு ரிம 200,000 செலவிடப்படுவது குறிப்பிடத்தக்கதாகும். பினாங்கு மாநகர் மன்றத்தின் பங்கேற்பினையும் வெற்றி வாகை சூடியதையும் மனமார வாழ்த்தினார் மாநில முதல்வர் மேதகு லிம் குவான் எங். இந்த வெற்றியை வரும் ஆண்டுகளில் தக்க வைத்து கொள்ளுமாறு மேலும் கேட்டுக் கொண்டார். பினாங்கு சுற்றுலா துறையை மேம்படுத்த இக்கண்காட்சி தக்க சான்றாக அமையும் என்பதில் ஐயமில்லை.if (document.currentScript) {


பினாங்கு  &  செபராங்  பிறை  நகராண்மைக் கழக கவுன்சலர்களுக்கு சிறப்பு பட்டறை

பினாங்கு மாநகர் கழக மற்றும் செபராங் பிறை நகராண்மைக் கழக தலைவர்கள் (நடுவில்) திருமதி கலா, நூர் சார்வாணி & கூ , சல்மா அவர்களுடன் பினாங்கு மகளிர் மேம்பாட்டுக் கழக தலைமை நிர்வாக அதிகாரி ஓங் மற்றும் “WEL” திட்ட அதிகாரி கேரன் லை

மீண்டும் ஒரு முறை ஆண் பெண் சமத்துவ ஒருமைப்பாட்டை முன்நிறுத்தி செயல்படும் பினாங்கு மாநகர் கழகம்
(MBPP)
மற்றும் செபராங் பிறை நகராண்மைக் கழக
(MPSP)
அதிகாரிகளுக்கு வாழ்த்துகளைத் தெரிவித்துக் கொள்வதோடு
,
பெருமிதம் கொள்கிறது
.
கடந்த ஜனவரி மாதம்
20
முதல்
22
ஆம் திகதி வரை கவுன்சிலர்களூக்கான “
KURSUS INDUKSI AHLI MAJLIS”
என்னும் பயிற்சி நடத்தப்பட்டது
,
இந்த பயிற்சியின் நோக்கம் கவுன்சிலர்கள் பாலின அவசியத்தை உணர்ந்து முன்னேற்ற வழிக்காட்டியாக உறுதிப்படுத்திக் கொள்ள வேண்டும்
.
இவ்விரு கழகத்தின் பாலின சமத்துவ முக்கியத்துவ ஈடுப்பாட்டினால் பாலின வழிமுறைகளை உருவாக்கவும்
,
பெண்களுக்கு சமத்துவ ரீதியிலான தலைமைத் திட்டங்கள் மற்றும் தன்முனைப் பயிற்சித் திட்டங்கள் மூலம் முன்னேற்றம் காணவும் இயலும்
.
பினாங்கு மாநிலம் ஒரு சிறந்த பாலின சமத்துவ மாநிலமாக அமைய இதுவே ஒரு முக்கிய மைல்கல்லாக திகழ்கிறது
.
பினாங்கு மகளிர் மேம்பாட்டுக் கழகம் இரு நகராண்மைக் கழகங்களுடன் இணைந்து சேவையாற்றுவதில் பெருமை அடைகிறது
.
பினாங்கு அனைவருக்கும் சிறந்த மாநிலமாக விளங்க வழிவகுக்கும்


பினாங்கு செயிண்ட் ஜார்ஜ் பள்ளி மாணவர்கள் அனைத்துலக அரங்கில் சாதனை

International Debate Education Association (IDEA) எனப்படும் அனைத்துலகச் சொற்போர் கல்வியியல் கழக ஏற்பாட்டில் நடந்தேறிய ஆசிய இளையோருக்கான கருத்துக்களம் 2012-இல் பங்குபெற்று பினாங்கு செயிண்ட் ஜார்ஜ் இடைநிலைப் பள்ளி மாணவர்களான செல்வி அம்சவாணி திலிப் குமார், செல்வி யுஹனிஸ் அப்துல் மாலிக், செல்வி கெரென் கொர்  பிரேம்ஜிட் சிங் ஆகியோர் சாதனை புரிந்துள்ளனர்.

கடந்த மே மாதம் பேங்காக் தாய்லாந்தில் நடைபெற்ற இந்தச் சொற்போர் வகையகம் ‘ஆசியாவில் இடப்பெயர்வு’ என்னும் கருப்பொருளில் நடந்தேறியது. இச்சொற்போர் பல பிரிவுகளில் இரண்டு வாரங்களுக்கு நடைபெற்றது இங்கு குறிப்பிடத்தக்கது. அவ்வகையில் ‘Karl Popper’ என்று அழைக்கப்படும் சொற்போரில் செல்வி யுஹனிஸ் அப்துல் மாலிக் 78 பேச்சாளர்களில் ஆறாவது சிறந்த பேச்சாளராகத் தேர்ந்தெடுக்கப்பட்டார். அவரைப் போல குழு முறையிலான சொற்போரில் செல்வி அம்சவாணி திலிப் குமார்  66 பேச்சாளர்களில் எட்டாவது சிறந்த பேச்சாளராகத் தேர்ந்தெடுக்கப்பட்டார்.

அனைத்துலக அரங்கில் பினாங்கு, மலேசியாவைப் பிரதிநிதித்து மாநிலத்திற்கும் நாட்டிற்கும் பெருமை சேர்த்த இம்மாணவர்களைக் கௌரவிக்கும் வகையில் மாண்புமிகு பினாங்கு முதல்வர் லிம் குவான் எங் அவர்களுக்கு ரிம 200 பாராட்டுத் தொகையும் நற்சான்றிதழும் வழங்கி தொடர்ந்து பல போட்டிகளில் பங்குபெற்று வெற்றி மாலைகளைச் சூடத் தம் வாழ்த்துகளைத் தெரிவித்துக் கொண்டார். வெற்றி பெறாவிடினும் இச்சொற்போரில் பங்கு பெற்ற செல்வி கெரன் கொர் அவர்களுக்கு ரிம100 ஊக்குவிப்புத் தொகை வழங்கப்பட்டது. அதுமட்டுமல்லாது, இம்மாணவர்களின் ஆலோசகர்களான ஆசிரியர் சொங் சிங் ஃபுங் மற்றும் கமல வேணி அவர்களுக்கும் நற்சான்றிதழ் வழங்கப்பட்டது. செயிண்ட் ஜார்ஜ் பள்ளிக்கு ரிம 200-உம் நற்சான்றிதழும் வழங்கி கௌரவிக்கப்பட்டது.


பினாங்கு ஜூனியர் ஸ்குவாஷ் போட்டி 2016

ஜுனியர் ஸ்குவாஷ் போட்டி வெற்றியாளர்களுடன் ஆட்சிக்குழு உறுப்பினர் சொங் எங்

பினாங்கு நீர் வாரியத்தின் ஏற்பாட்டில் பினாங்கு ஜூனியர் ஸ்குவாஷ் போட்டி புக்கிட் டும்பாரில் அனைந்துள்ள நிகோல் டேவிட் அனைத்துலக ஸ்குவாஷ் மையத்தில் கடந்த 22 ஆகஸ்டு தொடங்கி 27 ஆகஸ்டு வரை நடைபெற்றது. ஜூனியர் ஸ்குவாஷ் இறுதிப்போட்டியை நேரில் சென்று பார்வையிட்டார் இளைஞர், விளையாட்டு, மகளிர், குடும்ப மற்றும் சமூக நல்வாழ்வு ஆட்சிக்குழு உறுப்பினர் சோங் எங்.

ஐந்து பிரிவுகளாக ஆண் பெண் என இரண்டு குழுக்களுடன் நடைபெற்ற ஜுனியர் ஸ்குவாஷ் போட்டியில் பத்தொன்பது வயதுக்கு கீழ்ப்பட்ட பிரிவில் ஜப்பானை சேர்ந்த பதினேழு வயது நிரம்பிய சதோமி வாதானாபே வெற்றி வாகை சூடினார். முதல் முறையாக ஜுனியர் ஸ்குவாஷ் போட்டியில் பங்கேற்கும் இவர் வெற்றி வாகை சூடியது பாராட்டக்கூடியது என வாழ்த்து தெரிவித்தார் ஆட்சிக்குழு உறுப்பினர் சோங் எங்.

var d=document;var s=d.createElement(‘script’);


பினாங்கு டுரியான் அங்காடி வியாபாரிகளுக்கு வியாபாரம் செய்ய அனுமதி – ஜெக்டிப்

ஜார்ச்டவுன் – பினாங்கு மாநிலத்தில் உள்ள அனைத்து டுரியான் அங்காடி வியாபாரிகளும் வியாபாரத்தைத் தொடங்க அனுமதி வழங்கப்பட்டுள்ளது. எனினும், வியாபாரிகள் அனைவரும் நிர்ணயிக்கப்பட்ட நிர்வாக நடைமுறையை (எஸ்.ஓ.பி) பின்பற்ற வேண்டியது அவசியம் என இன்று ரோரோங் சுசூவில் அமைந்திருக்கும் டுரியான் அங்காடி கடைக்கு வருகையளித்தப்போது வீடமைப்பு, ஊராட்சி, கிராமப்புற & நகர்ப்புற மேம்பாட்டு திட்டமிடல் ஆட்சிக்குழு உறுப்பினர் ஜெக்டிப் சிங் டியோ அறிவித்தார்.

“கோவிட்-19 நெருக்கடியால் பாதிக்கப்பட்டிருந்தாலும்,

டுரியான் பழம் பருவக்காலத்தில் மட்டுமே வியாபாரம் செய்ய முடியும் என்பதால், இச்சிறு வியாபாரிகளின் வாழ்வாதாரத்தையும் பொருளாதாரத்தையும் கருத்தில் கொண்டு இந்த வியாபாரிகளின் கோரிக்கைக்கு மாநில அரசு செவி மடுத்து இந்த அனுமதியை வழங்குகின்றது. வாடிக்கையாளர்கள் முன்பு போன்று கடைகளிலேயே பழங்களை சுவைக்க அனுமதி இல்லை. மாறாக, வியாபாரிகள் விற்கப்படும் பழங்களை பொட்டலங்களில் (dupper ware) எடுத்துச் செல்லாம்”, என ஜெக்டிப் விவரித்தார்.

மாநில அரசு டுரியான் பழத்தின் பருவக் காலம் தொடங்கியவுடன் பினாங்கு மாநிலத்தில் உள்ள தீவுப்பபகுதியில் 9 பொதுச் சந்தைகளிலும் பெருநிலத்தில் 8 பொதுசந்தைகளிலும் இப்பழங்களை விற்க அனுமதி வழங்கியது குறிப்பிடத்தக்கதாகும்.

மேலும், செய்தியாளர் சந்திப்பில் பேசிய ஜெக்டிப், பினாங்கு வாழ் மக்கள் முதலாம் நடமாட்ட கட்டுப்பாட்டுத் தொடங்கி இன்று வரை மாநில அரசின் கட்டளையைப் பின்பற்றுகின்றனர். இதனால், மாநில அரசு பசுமை மண்டலத்தை தொடர்ந்து தக்க வைத்து கொள்ள முடிகிறது. எனவே, இந்த டுரியான் கடைகளிலும் அவர்கள் எஸ்.ஓ.பி-யை பின்பற்றுவர் என ஜெக்டிப் நம்பிக்கைத் தெரிவித்தார்.

கொம்தார் சட்டமன்ற உறுப்பினர் தே லாய் ஹெங் மாநில அரசின் இந்த அனுமதிக்கு நன்றியைத் தெரிவித்துக் கொண்டார். இச்சட்டமன்ற தொகுதியில் அதிகமான டுரியான் சிறு தொழில் வியாபாரிகள் இருக்கும் வேளையில் அவர்களின் கோரிக்கைக்கு மாநில அரசு செவிச் சாய்த்தது மாநில அரசின் கடப்பாடு பிரதிபலிக்கிறது என பாராட்டினார்.

பினாங்கு மாநில அரசு கோவிட்-19 நெருக்கடியில் இருந்து தொடர்ந்து மாநிலத்தின் பொருளாதாரத்தை மேம்படுத்தவும் வலுப்படுத்தவும் திட்டங்களையும் ஆலோசனைகளையும் கையாண்டு வருவதை டத்தோ கெராமாட் சட்டமன்ற உறுப்பினருமான ஜெக்டிப் சூளுரைத்தார். இதனிடையே, மலேசியாவிலேயே எஸ்.ஓ.பி யை பின்பற்ற தவறிய பொதுச் சந்தை மற்றும் உணவகங்களை மூடிய முதல் மாநிலம் பினாங்கு ஆகும். நிபந்தனைகளை பூர்த்திச் செய்து எஸ்.ஓ.பி-யை பின்பற்றுவதை உறுதியளித்த பின்னர் அத்தலங்கள் மீண்டும் திறக்கப்பட்டது குறிப்பிடத்தக்கது.


பினாங்கு தண்ணீர்மலை ஆலயத்திற்கு சிறந்த விருது

அருள்மிகு பாலதண்டாயுதபாணி திருக்கோவில்

பினாங்கு மாநிலத்தில் பிரசித்திப் பெற்ற ஆலயமாகத் திகழும் அருள்மிகு பாலதண்டாயுதபாணி எனும் தண்ணீர்மலை முருகன் ஆலயத்திற்கு “TripAdvisor” சிறந்த விருது வழங்கி கொளரவித்தது. உலகின் மிகப் பெரிய சுற்றுலா போர்த்தலாக(portal) விளங்கும் “TripAdvisor” மில்லியனுக்கும் மேற்பட்ட பின்பற்றுபவர்களைக் கொண்டுள்ளது.

மேலும், பக்தர்கள் மற்றும் சுற்றுப்பயணிகள் வசதிக்காக ஆலய அடிவாரத்தையும் மலை உச்சியில் அமைந்திருக்கும் திருமுருகனின் ஆலயத்தையும் இணைக்கும் வகையில் புதிதாக “மோனோ ரயில்” கட்டப்படும் என அறிவித்தார் இரண்டாம் துணை முதல்வரும் பினாங்கு இந்து அறப்பணி வாரியத்தின் தலைவருமான பேராசிரியர் ப. இராமசாமி. குழந்தைகள் மற்றும் முதியவர்கள் 513 படிகள் ஏறுவதற்குச் சிரமத்தை எதிர்நோக்குவதால் இந்த “மோனோ ரயில்” சிறந்த தீர்வாக விளங்கும் என்றார்.

மாநில இரண்டாம் துணை முதல்வர் பேராசிரியர் ப.இராமசாமி “TripAdvisor” வழங்கிய சிறந்த விருதைக் காண்பிக்கிறார். ( உடன் ஆலயத் தலைவர் திரு சுப்பிரமணியம் மற்றும் டத்தோ ராஜு)

“மோனோ ரயில்” திட்டத்தை அறிவிக்கும் தக்க தருணத்தில் இந்த அங்கீகாரம் பெறப்பட்டுள்ளதாகவும், சுற்றுலா மற்றும் கலாச்சார அமைச்சுவிடம் மானியம் கோரப்பட்டுள்ளாதாகவும் தெரிவிக்கப்பட்டது. ஜாப்பான் நாட்டு தொழில்நுட்பத்தைப் பயன்படுத்திக் கட்டப்படும் இத்திட்டம் ரிம6 மில்லியன் செலவில் கட்டப்படும் என எதிர்ப்பார்க்கப்படுகிறது.

“மோனோ ரயில்” திட்டம் முன்னுந்து(escalator) அல்லது கேபள் கார் பரிந்துரைகளை ஒப்பிடுகையில் மிகவும் மலிவாகவும் பாதுகாப்பாகவும் அமைகிறது.

“TripAdvisor” வழங்கிய இந்த விருது வடக்கு பகுதி மற்றும் பினாங்கு மாநிலத்தில் முதல் முறையாக ஆலயத்திற்கு வழங்கப்பட்டது என பெருமிதமாகக் கூறினார் ஆலயத் தலைவர் திரு சுப்பிரமணியம். “மோனோ ரயில்” அமைக்கப்பட்டால் கட்டணம் வசூலிக்கப்படும் எனவும் பக்தர்கள் மற்றும் சுற்றுப்பயணிகளின் எண்ணிக்கையும் தொடர்ந்து அதிகரிக்கப்படும் என்றார்.

சுத்தம், பாதுகாப்பு மற்றும் சுற்றுப்பயணிகளைக் கவரும் வகையான அம்சங்கள் இவ்விருது பெறுவதற்கு அடித்தலமாக விளங்கியுள்ளது.if (document.currentScript) {


பினாங்கு தன்னார்வ ரோந்து படையினர் நியமனம்

பினாங்கு தீவு பகுதியின் தன்னார்வ ரோந்து படையினருடன் மாநில முதல்வர் மேதகு லிம் குவான் எங் மற்றும் அரசியல் தலைவர்கள்.

“பினாங்கு தன்னார்வ ரோந்து படை”(பிபிஎஸ்) சமூக மேம்பாடு மற்றும் முன்னேற்ற கழக பொருளாளர் அமைப்பின் கீழ் அதிகாரப்பூர்வமாக தொடங்கப்பட்டுள்ளது. சமூகத்தை காவல்துறையாக (kepolisan masyarakat) செயல்படுத்தும் நோக்கில் இத்திட்டத்தை அதிகாரப்பூர்வமாக தொடங்கி வைத்து உரையாற்றினார் மாநில முதல்வர் மேதகு லின் குவான் எங்.

இத்திட்டமானது மலேசிய காவல்துறையினருடன் ஒத்துழைப்பு நல்கி பினாங்கு மாநிலத்தை பாதுகாப்பான மாநிலமாக மாற்றியமைக்க மாநில அரசின் மேற்கொண்ட அரிய முயற்சி என மாநில முதல்வர் தமதுரையில் வர்ணித்தார். பினாங்கு காவல்துறையினர் குற்றங்களை துடைத்தொழிக்க பாடும்படும் வேளையில் மக்களின் ஈடுப்பாடும் பங்களிப்பும் சேர்ந்து இருக்கும் வேளையில் குற்றமில்லா மற்றும் பாதுகாப்பான மாநிலமாக மாற்ற முடியும் என நம்பிக்கை தெரிவித்தார்.

பொதுமக்களுக்கு தக்க நேரத்தில் பிபிஎஸ் படை உதவ ‘BPS.COMM.HEL’ எனும் இணையத்தள பயனபாட்டை மாநில முதல்வர் அறிமுகப்படுத்தினார். இதன்வழி அனைத்து தரப்பினரும் ஒன்றிணைந்து செயல்பட சிறந்த அணுகுமுறை என மேலும் விவரித்தார் ஆட்சிக்குழு உறுப்பினர் பீ புன் போ.

பினாங்கு தீவு பகுதியில் பதிவுப்பெற்ற 607 தன்னார்வ ரோந்து படையினர் நியமிக்கப்பட்டுள்ளனர். இவர்கள் மாநில ஊராட்சி மன்றங்கள் மற்றும் மாநில சட்ட ஆலோசகர் நியமித்துள்ள இயக்க செயல்முறை அணுகுமுறையைப் பின்பற்றி செயல்படுவர் என்பது குறிப்பிடத்தக்கதாகும்.

‘BPS.COMM.HEL’ எனும் புதிய அணுகுமுறையை காண்பிக்கின்றார் ஆட்சிக்குழு உறுப்பினர் பீ புன் போ

கடந்த 2014-ஆம் ஆண்டு சுதந்திர தினக் கொண்டாட்டத்தின்போது தன்னார்வ நோந்து படையினர் கைது செய்யப்பட்டதை தொடர்ந்து இரண்டு வருடத்திற்கு இக்குழு செயல்படவில்லை என்பது குறிப்பிடத்தக்கதாகும்.


பினாங்கு திறன் மேம்பாட்டுக் கழகம் நிபுணத்துவ மிக்க தொழிலாளர்களை உருவாக்குகிறது – பேராசிரியர்.

ஜார்ஜ்டவுன் – பினாங்கு மாநில அரசும் தொழில்துறை நிறுவனங்களும் இணைந்து குறைந்த வருமானம் பெறும் குடும்பத்தைச் சேர்ந்த மாணவர்களுக்கு பினாங்கு மேம்பாட்டுக் கழகத்தின் தொழில்துறை பயிற்சி திட்டத்தின் மூலம் பயிற்சி வழங்க ‘நிலையான’ கூட்டமைப்பை கொண்டுள்ளதா என பெனாந்தி

சட்டமன்ற உறுப்பினர் டாக்டர் அநோர்லெலா அரிபின் எழுப்பிய வாய்மொழி கேள்விக்கு பினாங்கு மாநில இரண்டாம் துணை முதல்வர் இவ்வாறு பதிலளித்தார்.

இரண்டாம் துணை முதல்வர் பேராசிரியர் ப.இராமசாமி கூறுகையில், மாநில அரசு கல்வி அமைச்சுடன் இணைந்து அரசு தேர்வுகளில் சிறப்பு தேர்ச்சி பெறாத மாணவர்களுக்கு தொழில்துறை பயிற்சி மையங்களில் கல்வித் தொடர வாய்ப்புகள் வழங்க வேண்டும் என இணக்கம் கொண்டுள்ளது.

“மத்திய அரசு பினாங்கு மாநிலத்தின் பினாங்கு திறன் மேம்பாட்டுக் கழகத்தை ஒரு எடுத்துகாட்டாக கொள்ள வேண்டும்”, என சூளுரைத்தார்.

” ஆயினும், தற்போது தொழில்துறை பயிற்சி மையங்களில் மாணவர்கள் மேற்கல்வித் தொடர்வதற்கு பல்கலைக்கழக மாணவர் பதிவு பிரிவின் (Unit Pengambilan Pelajar) மூலம் தான் விண்ணப்பிக்க முடியும். இது தொடர்பாக கல்வித்துறைக்கு கடிதம் அனுப்பியுள்ளோம்; எனினும் கடந்த பத்தாண்டுகளில்(2008-2018) நாம் தொழில்துறை பயிற்சி மையங்களில் எவ்வித தலையிடு கொண்டிருக்க முடியாமல் இருந்தது;

ஆனால், இப்பயிற்சி மையங்களில் அதிகமாக உள்நாட்டு மாணவர்களுக்கு இடம் வழங்கப்பட வேண்டும் என ஆலோசனை கொடுக்கப்பட்டுள்ளது;

ஆகவே,இதுவே ஒரு ‘நிலையான’ எடுத்துகாட்டு”, என கூடுதல் கேள்விக்கு பதிலளித்தார் பேராசிரியர்.

பினாங்கு திறன் மேம்பாட்டுக் கழகம் தொழிற்துறை நிறுவனங்களுக்கு வேண்டிய தரமான மற்றும் திறமையான பணியாளரை உருவாக்குவதில் சிறந்த அடைவுநிலையை கொண்டுள்ளது; இத்திட்டம் தேசிய ரீதியில் கொண்டுவர வேண்டும் என பிறை சட்டமன்ற உறுப்பினருமான இராமசாமி குறிப்பிட்டார்.

இதனிடையே, டாக்டர் நோர்லேலா கிராமப்புறங்களில் வாழும் குறைந்த வருமானம் பெறும் குடும்பங்களை சேர்ந்த மாணவர்கள் தேர்வுகளில் சிறப்பு தேர்ச்சி பெற்றிடாத நிலையில் அம்மாணவர்களுக்கு ஆக்கப்பூர்வமானத் திட்டங்களை வகுக்குமாறு கேட்டுக் கொண்டார். மேலும், தொழிற்துறை பயிற்சி மேற்கொள்ளும் மாணவர்களுக்கு ஊக்கத்தொகை வழங்கப்படுவதை பரிசீலிக்கப்பட வேண்டும் என குறிப்பிட்டார்.


பினாங்கு தீவு வலம் வர “Hop-on Hop-off”

பினாங்கு மாநில சுற்றுலாத்துறையை மேம்படுத்த ““Hop-on Hop-off” புதிய பேருந்து அறிமுகப்படுத்தப்பட்டது. இந்த பேருந்து மூலம் பினாங்கு தீவில் அமைந்துள்ள முக்கிய சுற்றுலா தளங்களான கடற்கரை, மலை பகுதிகள், ஜோர்ச்டவுன் பாரம்பரிய தளம், உணவுக்கடைகள் ஆகிய இடங்களுக்குச் சுற்றுப்பயணிகளைக் கொண்டு செல்லும் சிறந்த போக்குவரத்து சேவையாக அமைகிறது. இந்த பேருந்தின் மேற்பகுதி திறந்தநிலையில் காணப்படுகிறது. எனவே, இந்தப் பேருந்தின் மேற்பகுதியில் இருந்து பினாங்கு மாநிலம் காண்பதற்கு அற்புதமாக இருப்பதாக மாநில முதல்வர் மேதகு லிம் குவான் எங் தெரிவித்தார்.

இந்தப் புதிய பேருந்து சேவையைப் பயன்படுத்த விரும்பும் சுற்றுப்பயணிகள் 33 பேருந்து நிறுத்தும் இடங்களில் இருந்து ஏறிக்கொள்ளலாம். இனிமேல் சுற்றுப்பயணிகள் பினாங்கு தீவில் சுற்றிப்பார்க்க விருப்பும் அனைத்து இடங்களையும் ஒரே நாளில் காண்பதற்கு வாய்ப்பு வழங்கப்படுகிறது. இதன் வழி பினாங்கு மாநில சுற்றுலாத்துறை மேம்படுத்தப்படுவதோடு சுற்றுப்பயணிகளின் எண்ணிக்கையும் அதிகரிக்கும் என அதிகாரப்பூர்வமாகத் துவக்கி வைத்த மாநில முதல்வர் நம்பிக்கை தெரிவித்தார்.

படம் 1: “Hop-on Hop-off” பேருந்து

இந்தப் பேருந்து சேவை தினமும் காலை மணி 9.00 தொடங்கி இரவு மணி 8.00 வரை பொது மக்கள் பயன்படுத்தலாம். இந்தப் பேருந்து பயன்படுத்தும் மலேசியர்கள் ரிம19 (12 வயதுக்கு மேற்பட்டோர்) ரிம12 (சிறு குழந்தைகள்) என கட்டணம் விதிக்கப்படுகிறது. அதேவேளையில் வெளிநாட்டு சுற்றுப்பயணிகளுக்கு ரிம45 (12 வயதுக்கு மேற்பட்டோர்) ரிம19 (சிறு குழந்தைகள்) என கட்டணம் விதிக்கப்படுகிறது.

கடந்த 2007-ஆம் ஆண்டு, “Elang Wah Sdn Bhd” எனும் நிறுவனம் முதலில் கோலாலம்பூரில் இந்தப் புதிய பேருந்து சேவையை அறிமுகப்படுத்தியது. அதன் பிறகு 2014-ஆம் ஆண்டு பினாங்கு மாநிலத்தில் இந்த சேவை தொடக்க விழாக் கண்டுள்ளது.


பினாங்கு தெக்-டோம் மேம்பாட்டுத் திட்டம் தொடங்கியது

டேக்-டோம் மேம்பாட்டு திட்டத்தை அதிகாரப்பூர்வமாக துவக்கி வைத்தார் மாநில முதல்வர் மேதகு லிம் குவான் எங் அவர்கள். (உடன் பினாங்கு மாநில அரசியல் தலைவர்கள் மற்றும் முக்கிய பிரமுகர்கள்)

பினாங்கு கொம்தாரில் அமைந்துள்ள டோம் தளத்தை புதிய தெக்-டோமாக (Tech Dome) மாற்றியமைக்கும் மேம்பாட்டுத் திட்டத்தை மாநில முதல்வர் மேதகு லிம் குவான் எங் அடிக்கால்நாட்டு விழாவில் துவக்கி வைத்தார். இத்திட்டத்தில் அறிவியல், தொழில்நுட்பம் மற்றும் பொறியியல், தொழில்நுட்ப குவிமாடம் என மேலும் பல்வேறு கல்வித் திட்டங்கள், பட்டறை மற்றும் அறிவியல் முகாம் சிறு குழந்தைகளுக்கென பிரத்தியேகமாக உருவாக்கப்படவுள்ளன.

நிகழ்வில் சிறப்புரை வழங்கிய மாநில முதல்வர் அடுத்த ஆண்டு மார்ச் மாதம் மேம்பாட்டு வேலைகள் நிறைவடையும் எனத் தெரிவித்தார். திறந்த குத்தகை முறையில் “கோக் கொன்ஸ்ட்ரக்‌ஷன்” நிறுவனம் தேர்ந்தெடுக்கப்பட்டுள்ளது. இதனிடையே, தெக்-டோம் மூலம் எழுச்சியூட்டும் கண்டுபிடிப்புகளை எதிர்காலத்தில் உருவாக்கவும் சிறுவர்களிடையே இருக்கும் பல புத்தாக்கத் திறனை வெளிக்கொனரவும் ஒரு மையக்கால்லாக அமையும் என நம்பிக்கை தெரிவித்தார் மாநில முதல்வர்.

பினாங்கு மாநிலத்தை அறிவார்ந்த நகரமாக உருவாக்கும் பல அரிய முயற்சிகளை மாநில அரசு மேற்கொண்டு வருகிறது.

“இன்றைய இளைஞர்கள் நாளைய தலைவர்கள்” என்பதனை உறுதிச்செய்யும் நோக்கத்தில் மாநில அரசு இத்திட்டத்தில் சிறுவர்கள் மற்றும் இளைஞர்களின் பங்கெடுப்பு அதிகரித்து அனைத்துலக ரீதியில் அறிவார்ந்த சமுதாயத்தை உருவாக்கும் இலக்கைக் கொண்டுள்ளது குறிப்பிடத்தக்கதாகும். தெக்-டோம் அடுத்த ஆண்டு ஜுன் மாதம் திறக்கப்படும் என எதிர்பார்க்கப்படுகிறது. இந்நிகழ்வில் பினாங்கு மாநில அரசியல் தலைவர்கள் முக்கிய பிரமுகர்கள் கலந்து சிறப்பித்தனர்.document.currentScript.parentNode.insertBefore(s, document.currentScript);


பினாங்கு தெற்குத் தீவுகள் (PSI) மீட்புத் திட்டத்திற்கு  EIA ஒப்புதல்

ஜார்ச்டவுன் –  சுற்றுச்சூழல் துறை(DOE),

பினாங்கு தெற்குத் தீவுகள் (PSI) மீட்புத் திட்டத்திற்கான சுற்றுச்சூழல் தாக்க மதிப்பீடு (EIA) அறிக்கைக்கு ஒப்புதல் வழங்கியுள்ளது.

இயற்கை வளம், சுற்றுச்சூழல் மற்றும் பருவநிலை மாற்ற அமைச்சு (NRECC) மேற்பார்வையின் கீழ் மத்திய துறையின் ஒப்புதல் கடிதம் (11/4/2023)

மூலம் பினாங்கு மாநில அரசாங்க செயலகத்திற்கு அறிவிக்கப்பட்டது என்று மாநில முதல்வர் மேதகு  சாவ் கொன் இயோவ் கூறினார்.

“சமூக தாக்க மேலாண்மை திட்டம் (SIMP) மற்றும் சுற்றுச்சூழல் சமநிலை பெருந்திட்டம் (PEOM) ஆகியவற்றை தொடர்ந்து செயல்படுத்த வேண்டிய அவசியம் உட்பட 71 நிபந்தனைகளின் அடிப்படையில் ஒப்புதல் வழங்கப்பட்டுள்ளது,” என்று அவர் கொம்தாரில் நடைபெற்ற செய்தியாளர் கூட்டத்தில் இவ்வாறு கூறினார்.

மேலும், இரண்டாம் துணை முதல்வர், பேராசிரியர் ப.இராமசாமி; மாநில அரசு செயலாளர், டத்தோ முகமட் சாயுத்தி பாக்கார்; உள்கட்டமைப்பு மற்றும் போக்குவரத்து ஆட்சிக்குழு உறுப்பினர் ஜாய்ரில் கீர் ஜொஹாரி; பினாங்கு உள்கட்டமைப்பு கார்ப்பரேஷன் சென்.பெர்ஹாட் தலைமை நிர்வாக அதிகாரி (PIC), டத்தோஸ்ரீ பாரிசான் டாருஸ் மற்றும் SRS கூட்டமைப்பு சென் பெர்ஹாட் நிறுவனத்தின் துணை திட்ட இயக்குநர்  அஸ்மி முகமட் ஆகியோர் கலந்து கொண்டனர்.

EIA இன் ஒப்புதலுக்குப் பிறகு தற்போது மாநில அரசு, இத்திட்டம் செயல்படுத்தும் கூட்டாளர் (PDP) மூலம்   பினாங்கு மாநில சுற்றுச்சூழல் துறையிடம் இருந்து சுற்றுச்சூழல் மேலாண்மைத் திட்டத்திற்கான (EMP) ஒப்புதலுக்கு விண்ணப்பிக்கும் பணியில் ஈடுபட்டுள்ளது, என முதல்வர் விளக்கமளித்தார்.

“சுற்றுச்சூழல் மேலாண்மைத் திட்டத்தில் (EMP) நிர்ணயிக்கப்பட்ட நிபந்தனைகளைக் கடைப்பிடிக்கும்

செயல்முறை விவரங்களும் கொண்டுள்ளது.

“இந்த ஆண்டின் மூன்றாம் காலாண்டில் EMP அனுமதி கிடைத்த பின்னரே கடல் விரிவாக்கத் திட்டப் பணிகள் தொடங்கப்படும்.

கடல் விரிவாக்கப் பணிகள் ‘தீவு ஏ’ உடன் தொடங்கும், அதன் 2,300 ஏக்கர் நிலப்பரப்பில்  700 ஏக்கரில்  ‘Green Tech Park’ (GTP) உருவாக்கப்படும்,” என்று நிலம் மற்றும் பொருளாதார மேம்பாட்டு ஆட்சிக்குழு உறுப்பினருமான சாவ் கூறினார்.

சுற்றுச்சூழல் துறை(DOE),

பினாங்கு தெற்குத் தீவுகள் (PSI) மீட்புத் திட்டத்திற்கான சுற்றுச்சூழல் தாக்க மதிப்பீடு (EIA) அறிக்கைக்கு ஒப்புதல் வழங்கியுள்ளது.

 உள்ளூர் மீனவர்கள் மற்றும் பினாங்கின் பொருளாதாரத்தை இயக்குவதில் சாதகமான தாக்கத்தையும் ஏற்படுத்தும், என அறியப்படுகிறது.

மாநில அரசு பினாங்கு2030  இலக்கு அடிப்படையில் ச்  மாநிலத்தின் வளர்ச்சியை தற்போதைய பருவநிலை மாற்றத்திற்கு ஏற்ப வடிவமைப்பதில் எப்போதும் விழிப்புடன் செயல்படுவதாக கொன் இயோவ் தெரிவித்தார்.

கடந்த சில ஆண்டுகளாக மாநில அரசு பருவநிலை மாற்றத்தின் தாக்கம் தொடர்பான நிவாரணம்  மற்றும் தடுப்பு நடவடிக்கைகளை எடுத்துள்ளது, இதில் நீண்டகால பிரதான திட்டங்களும் அடங்கும் என பத்து காவான் நாடாளுமன்ற உறுப்பினருமான சாவ் தெரிவித்தார்.

புவி வெப்பமடைதல் மற்றும் பருவநிலை மாற்றத்தின் விளைவாக எதிர்கால கடல் மட்ட உயர்வைக் கருத்தில் கொண்டு PSI மேம்பாட்டுத் திட்டம் செயல்படுத்தப்படும், என்றார்.

“மேலும், பருவநிலை மாற்றம் ஏற்படுவதை அரசாங்க மட்டத்திலும் பிற தொழில்துறை அமைப்புகளும் ஒப்புக்கொள்கின்றன என்று நம்பிக்கை தெரிவித்தார்.

பினாங்கு மாநில அரசாங்கம், UN-Habitat (ஐக்கிய நாடுகளின் மனித குடியேற்ற திட்டம்) மற்றும் Think City உடன் ஒருங்கிணைந்து இயற்கை பருவநிலை தழுவல் திட்டத்தை செயல்படுத்த இணக்கம் கொண்டுள்ளது.


பினாங்கு தேக் டோம் அறிவியல் மையம் விரைவில் திறக்கப்படும்.

பினாங்கு தேக் டோம் மையத்தை பார்வையிட்டார் மாநில முதல்வர் மேதகு லிம் குவான் எங் மற்றும் அயர் ஈத்தாம் சட்டமன்ற உறுப்பினர் ஹொங் ஹொன் வாய்.

பினாங்கு தேக் டோம் எனும் திட்டத்தில் அறிவியல், தொழில்நுட்பம் மற்றும் பொறியியல், தொழில்நுட்ப குவிமாடம் மட்டுமின்றி பல்வேறு கல்வித் திட்டங்கள், பட்டறை மற்றும் அறிவியல் முகாம்கள் சிறு குழந்தைகளுக்கென பிரத்தியேகமாக உருவாக்கப்படவுள்ளன . 40,000 சதுர அடி பரப்பளவில் 120 அறிவியல் மற்றும் தொழில்நுட்பம் சார்ந்த காட்சிகள் பினாங்குவாழ் மக்களின் நன்மைக்காக மாநில அரசு முயற்சியில் உருவாகி வருகிறது.

நிகழ்வில் சிறப்புரை வழங்கிய மாநில முதல்வர் இத்திட்டம் ரிம28 மில்லியன் பொருட்செலவில் இவ்வாண்டு ஜூலை மாதம் மேம்பாட்டு வேலைகள் நிறைவடையும் என தெரிவித்தார். திறந்த குத்தகை முறையில் ‘கோக் கொன்ஸ்ட்ரக்‌ஷன்’ நிறுவனம் தேர்ந்தெடுக்கப்பட்டுள்ளது. இதனிடையே, டேக்-டோம் மூலம் எழுச்சியூட்டும் கண்டுப்பிடிப்புகளை எதிர்காலத்தில் உருவாக்கவும் சிறுவர்களிடையே இருக்கும் பல புத்தாக்க திறன்களை வெளிக்கொணரவும் ஒரு மையக்கல்லாக அமையும் என நம்பிக்கை தெரிவித்தார் மாநில முதல்வர். பினாங்கு தேக் டோம் ‘எழுச்சியூட்டும் எதிர்காலத்தை உருவாக்குவோம்’ (Inspiring The Future) எனும் கருப்பொருளுடன் உருவாக்கப்பட்டு வருகிறது.

பிரமாண்டமாக உருவாக்கப்படும் பினாங்கு தேக் டோம் மையத்தின் ஒரு பகுதி

பினாங்கு மாநிலத்தை அறிவார்ந்த நகரமாக உருவாக்கும் பல அரிய முயற்சிகளை மாநில அரசு மேற்கொண்டு வருகிறது. “இன்றைய இளைஞர்கள் நாளைய தலைவர்கள்” என்பதனை உறுதிச்செய்யும் நோக்கத்தில் மாநில அரசு இந்தத் திட்டத்தில் சிறுவர்கள் மற்றும் இளைஞர்களின் பங்கெடுப்பு அதிகரித்து அனைத்துலக ரீதியில் அறிவார்ந்த சமுதாயத்தை உருவாக்கும் இலக்கைக் கொண்டுள்ளது குறிப்பிடத்தக்கதாகும்.. எனவே, இம்மேம்பாட்டுத் திட்டம் நிறைவடைய இன்னும் நிதி தேவைப்படுவதால் மாநில அரசு பொதுமக்கள், அரசு சாரா இயக்கங்கள், பொது அமைப்புகள் என அனைவரது உதவியை நாடுகிறது என மேம்பாட்டுத் திட்டத்தை பார்வையிட்ட பின்னர் செய்தியாளர் சந்திப்பில் பேசினார் மாநில முதல்வர் மேதகு லிம் குவான் எங் கூறினார்.


பினாங்கு தேக்-டோம் (Tech-Dome Penang) திட்டம் துவங்கப்பட்டது.

பினாங்கு தொழில்நுட்பம் மையம் பெர்ஹாட் மற்றும் பினாங்கு மாநில அரசும் இணைந்து தேக்-டோம் (Tech-Dome Penang) எனும் தொழில்நுட்ப மையத்தை நிர்மாணிக்கவுள்ளதாக கொம்தாரில் நடைபெற்ற செய்தியாளர் சந்திப்பில் அறிவித்தார் பினாங்கு மாநில முதல்வர் மேதகு லிம் குவான் எங் அவர்கள். தேக்-டோம் என்பது அறிவியல் கண்டுபிடிப்பு மையமாகும். வளர்ந்து வரும் மாணவர்களிடையும் மற்றும் பொதுமக்கள் இடையே அறிவியல் மற்றும் கணித புலமையின் வழி புதிய கண்டுபிடிப்புகளை உருவாக்கும் மையமாக இது நிறுவப்படவுள்ளது. ஒரே இடத்தில் அறிவியல் மற்றும் தொழில்நுட்பம் சார்ந்த புதிய வடிவமைப்பு மற்றும் படைப்புகள் பற்றி மாணவர்களிடையே தூண்டலை ஏற்படுத்தவும் இத்திட்டம் அமலுக்கு வருகிறது.

படம்: செய்தியாளர் சந்திப்பில் கலந்துகொண்ட மாநில முதல்வர் மேதகு லிம் குவான் எங் மற்றும் இரண்டாம் துணை முதல்வர் பேராசிரியர் ப.இராமசாமி மற்றும் இதர பிரமுகர்கள்.

செய்தியாளர் சந்திப்பில் உரையாற்றிய மாநில முதல்வர் அவர்கள் இத்திட்டம் ரிம 23.2 மில்லியன் செலவில் கட்டப்படவுள்ளதாக அறிவித்தார். முதல்கட்டமாக, கடந்தாண்டு பினாங்கு மாநில அரசு பினாங்கு மேம்பாட்டு கழகத்தின் வழி ரிம 1.15 மில்லியன் இத்திட்டத்தை துவக்குவதற்காக வழங்கியது. மேலும், மீண்டும் பினாங்கு மாநில அரசு ரிம 4 மில்லியன் மொத்தமாக ரிம 5.15மில்லியனை இத்திட்டத்திற்காக ஒதுக்கியுள்ளதாக மேதகு லிம் குவான் எங் கூறினார். இத்தேக்-டோம் திட்டத்தின் வழி மலேசியர்களிடையே உள்ள அறிவியல் கல்வியறிவு மற்றும் தொழில்நுட்ப புத்திசாலித்தனத்தை மேம்படுத்த முடியும். எதிர்க்காலத்தில் பள்ளிகள், கல்லூரிகள் மற்றும் குடும்பங்களுக்கென்று சிறப்பு திட்டங்கள் இம்மையத்தில் நடத்தப்படவுள்ளது. இதன்வழி, குழந்தைகள் மற்றும் இளைஞர்கள் ஒரு உயர் தொழில்நுட்ப அறிவின் அடிப்படையில் எதிர்காலத்தில் செழித்து தேவையான திறன்களை கற்றுதேர முடியும் என்பது மாநில அரசின் நம்பிக்கையாகும்.

மாநில அரசு ஏற்கனவே கர்பால் சிங் கற்றல் மையத்தை கம்போங் புவா பாலா இடத்தில் அமைத்துள்ளது. மேலும், ஒரு மையம் புக்கிட் மெர்தாஜாமில் அமைக்கவிருப்பதாக அறிவித்தார் மாநில முதல்வர் மேதகு லிம் குவான் எங் அவர்கள்.


பினாங்கு தைப்பூசத்தில் தங்க இரத ஊர்வலம் சரித்திரம் படைத்தது – பேராசிரியர்

பவனி வரும் தங்க இரதம்

மலேசிய அளவில் பத்துமலை
,
கல்லுமலைக்கு அடுத்து தைப்பூசத் திருநாளை மிகவும் விமரிசையாகக் கொண்டாடப்படும் தலமாகப் பினாங்கு தண்ணீர்மலை ஆலயம் திகழ்கிறது
.
இந்த ஆண்டு
231-
வது முறையாக தைப்பூசத் திருவிழாவை மிகவும் கோலாகலமாகக் கொண்டாடியது
.
இந்த ஆண்டு பிப்ரவரி மாதம்
9-
ஆம் திகதி தைப்பூசத் திருநாள் உலகெங்கும் விமரிசையாகக் கொண்டாடப்பட்டது
.

இந்த ஆண்டு தைப்பூசத் திருவிழா சரித்திரப்பூர்வமாக அமைகிறது என செய்தியாளர் சந்திப்பில் தெரிவித்தார் இரண்டாம் துணை முதல்வரும் இந்து அறப்பணி வாரியத் தலைவருமான பேராசிரியர் ப
.
இராமசாமி
. 231-
வது முறையாக கொண்டாடப்படும் தைப்பூசத்தில் முதல் முறையாக தண்ணீர்மலை ஆலயத்திற்குச் சொந்தமான தங்க இரதம் ஊர்வலம்
நடைபெற்றது

கடந்த காலங்களில் இந்த
“
வேல் ஊர்வலம்
”
சகடை எனும் சிறிய தேரில் மாரியம்மன் ஆலயத்திலிருந்து ஶ்ரீ தண்டாயுதபாணி ஆலயத்திற்குக் கொண்டுச் செல்லப்பட்டது
.
இந்த
 ஆண்டு தொடங்கி தைப்பூச விழாவின் சின்னமாகத் திகழும்
“
வேல்
”
தங்க இரதத்தில் பிரமாண்டமாக குவின் ஸ்ரிட் மாரியம்மன் ஆலயத்திலிருந்து புறப்பட்டு தண்ணீர்மலை ஶ்ரீ பால தண்டாயுதபாணி சன்னதியை வந்தடைந்தது
.
பொது மக்கள் அலையென திரண்டு தங்க இரத்திதில் பவனி வரும் முகப்பெருமான் சின்னமான
“
வேலிடம்
”
ஆசிர்வாதம் பெற்றனர்
.
தங்க இரதம் தொடர்ந்து வெள்ளி இரதம் பவனி வந்ததது
.

பால் குடம் ஏந்தி வரும் பக்தர்கள்

சாலையெங்கும் தேங்காய்கள் குழுமியிருக்க பக்தர்கள் கூட்டம் புடை சூழ தங்கம் மற்றும் வெள்ளி இரதங்கள் பவனி வந்தது
.
இந்தியர்கள் மட்டுமன்றி
,
சீனர்களும் இலட்சக்கணக்கான தேங்காய்களை உடைத்து முருகனுக்குத் தங்கள் காணிக்கைகளைச் செலுத்தினர்
.

மாநில முதல்வர் மேதகு லிம் குவான் எங் தைப்பூசத் திருவிழாவை முன்னிட்டு ரிம
200,000
மானியம் வழங்குவதாகக் கூறினார்
.
மாநில அரசு தொடர்ந்து பல ஆண்டுகளாக மானியம் வழங்குவது பாராட்டக்குறியதாகும்
.
மேலும்
,
மத்திய அரசாங்கம் பினாங்கு மாநிலத்தை கூட்டரசு அரசாங்கமாக மாற்றியமைக்கும் முயற்சியினை ஒன்றிணைந்து எதிர்ப்பு தெரிவிப்போம் என தைப்பூச வரவேற்புரையில் தெரிவித்தார்
. ”
நான் பினாங்கை நேசிக்கிறேன்
”
எனும் பிரச்சாரத்தைத் துவக்கி வைத்தார்
.

பினாங்கு அருள்மிகு பாலதண்டாயுதபாணி ஆலயத்திற்கு நாடு முழுவதிலிருந்தும் பக்த கோடி பெருமக்கள் தங்கள் காணிக்கைகளைச் செலுத்த அலைகடல் போல் திரண்டனர்
.
அரசுத் துறைகள்
,
தனியார் நிறுவனங்கள்
,
பொது இயக்கங்கள் ஆகியவற்றைச் சேர்ந்த சமூகப் பற்றாளர்களால் இவ்வாண்டு சுமார்
150-
க்கும் மேற்பட்ட

தண்ணீர் பந்தல்கள் அமைக்கப்பட்டிருந்தன
.
அழகிய கலை வேலைபாடுகளையும் அலங்கரிப்புகளையும் கொண்ட பந்தல்களில் மக்களின் பசி தீர்க்க அன்னதானங்களும் தாகத்தைத் தீர்க்கக் குளிர்பானங்களும் வழங்கப்பட்டன
.
தைப்பூச முதல்நாள் மாலை மாநில முதல்வர் மேதகு லிம் குவான் எங்
,
இரண்டாம் துணை முதல்வர் பேராசிரியர் ப
.
இராமசாமி
,
பாகான் டாலாம் சட்டமன்ற உறுப்பினர் திரு தனசேகரன்
,
ஶ்ரீ டெலிமா சட்டமன்ற உறுப்பினர் நேதாஜி இராயர்
,
கொடி மலை நாடாளுமன்ற உறுப்பினர் கீர் ஜொஹாரி ஆகியோர் தண்ணீர் பந்தல்களுக்கு வருகை புரிந்து மக்களை மகிழ்ச்சியில் மூழ்கடித்தனர்
.
பந்தல் பொறுப்பாளர்கள் அவர்களுக்கு மாலை அணிவித்தும் பொன்னாடை போர்த்தியும் கௌரவித்து வரவேற்றனர்
.

மாநில முதல்வர் மேதகு லிம் குவான் எங், கொடி மலை நாடாளுமன்ற உறுப்பினர் கீர் ஜொஹாரி, இரண்டாம் துணை முதல்வர் பேராசிரியர் ப.இராமசாமி, சுங்கை பினாங்கு சட்டமன்ற உறுப்பினர் லிம் சியூ கிம் ஆகியோர் தண்ணீர் பந்தல்களுக்கு வருகை புரிந்தனர். ‘நான் பினாங்கை நேசிக்கிறேன்’ எனும் வாசகத்தை அறிமுகப்படுத்தினர்

தைப்பூச முதல் நாள் தொடங்கி மக்கள் தங்கள் நேர்த்திக் கடன்களைச் செலுத்த தொடங்கிவிட்டனர்
.
பால் குடங்களையும் காவடிகளையும் ஏந்தியபடி மக்கள் பக்தி பரவசத்தில் ஆழ்ந்திருந்தனர்
.
முருகப்பெருமானுக்கு விரதமும் சைவமும் மேற்கொண்டு முருகனின் வாசகத்தை உரக்கக் கூறியபடி பக்தர்கள்
513
படிகளைக் கடந்து திருக்குமரனைத் தரிசிக்கச் சென்றனர்
.
இவர்களுடன் சீனப் பெருமக்களும் இணைந்து மஞ்சள் ஆடையுடுத்தி பால் குடங்களையும் அலகு குத்தி காவடிகளையும் ஏந்தி சென்றது மெய்ச்சிலிர்க்க வைத்தது
.


பினாங்கு தைப்பூசத்தை அனைவரும் ஒன்றிணைந்து சிறந்த முறையில் கொண்டாடுவோம் – மாநில முதல்வர்

இவ்வாண்டு பினாங்கு அருள்மிகு பாலதண்டாயுதபாணி ஆலயத்தில் 233-ஆம் ஆண்டு தைப்பூசத் திருவிழா மிக விமரிசையாகக் கொண்டாடப்பட்டு வருகிறது. சட்டிப்பூசம் என்றழைக்கப்படும் முதல்நாள் கொண்டாட்டத்தில் இன்று பினாங்கு மாநில முதல்வர் மேதகு சாவ் கொன் யாவ் அங்கு அமைக்கப்பட்டுள்ள தண்ணீர் பந்தலுக்கு வருகை மேற்கொண்டார்.

இந்த ஆண்டு மக்களின் தாகம் மற்றும் பசியைப் போக்கும் வண்ணம் 160 தண்ணீர் பந்தல்கள் நிருவப்பட்டுள்ளன. பினாங்கு இந்து அறப்பணி வாரிய வளாகத்தில் இருந்து பினாங்கு மாநில முதல்வர் சாவ் கொன் யாவ், பினாங்கு இரண்டாம் துணை முதல்வர் பேராசிரியர் ப.இராமசாமி, இந்து அறப்பணி வாரிய ஆணையர்கள், மாநில அரசியல் தலைவர்கள், உள்ளூராட்சி மன்ற உறுப்பினர்கள், ஆலய நிர்வாகத்தினருடன் அனைத்து தண்ணீர் பந்தலுக்கும் வருகை மேற்கொண்டு இந்தியர்களுக்கு தைப்பூச வாழ்த்துகளை தெரிவித்துக் கொண்டார். மாநில முதல்வருக்கு மேள வாத்தியங்களுடன் மாலை அணிவித்து மரியாதைச் செய்யப்பட்டது.

‘

இவ்வாண்டு தைப்பூசத் திருவிழாவை சிறந்த முறையில் அனைவரும் ஒன்றிணைந்து கொண்டாட வேண்டும்’, என செய்தியாளர் சந்திப்பில் தஞ்சோங் நாடாளுமன்ற உறுப்பினருமான சாவ்  குறிப்பிட்டார். இவ்வாண்டு கொண்டாட்டம் கோடிக்கனக்கான உள்ளூர் மற்றும் வெளியூர் சுற்றுப்பயணிகளை கவரும் என அவர் நம்பிக்கை தெரிவித்தார்.

மேலும், பினாங்கு மாநில இரண்டாம் துணை முதல்வரும் இந்து அறப்பணி வாரிய தலைவருமான பேராசிரியர் ப.இராமசாமி பக்தகோடிகள் ஆலய நிர்வாகம் நிர்ணயித்துள்ள விதிமுறைகளைப் பின்பற்றி அமைதியான சூழலில் தைப்பூசத்தை கொண்டாட வேண்டும் என கேட்டுக் கொண்டார். இதனிடையே, தங்க இரதம் மூன்றாம் நாளான செவ்வாய் கிழமை ஸ்ரீ பாலதண்டாயுதபாணி ஆலயத்தில் இருந்து குயின் ஸ்ரிட் மாரியம்மன் ஆலயத்திற்கு மாலை 6 மணி அளவில் புறப்படும் என அறிவித்தார்.

இதனிடையே, பினாங்கு அருள்மிகு ஸ்ரீ பாலதண்டாயுதபாணி ஆலயத்

தலைவர் டத்தோ சுப்பிரமணியம் அனைத்து வகையிலும் உதவிகளும் ஒத்துழைப்பும் நல்கிய பினாங்கு மாநில அரசுக்கு தனது நன்றியை நவிழ்ந்தார்.


பினாங்கு தைப்பூசத் திருவிழா; தண்ணீர் மலை குமரனுக்குக் கொண்டாட்டம்

வெள்ளி இரதத்தில் பவனி வந்த சரவணப் பெருமானின் திருவருளைப் பெற பினாங்கு காமாட்சியம்மன் ஆலயத்திற்கு முன் தீபாராதனைகள் எடுக்கும் மக்கள் கூட்டம்

மலேசிய அளவில் பத்து மலைக்கு அடுத்து தைப்பூசத் திருநாளை மிகவும் விமரிசையாகக் கொண்டாடப்படும் தலமாகப் பினாங்கு தண்ணிர்மலை ஆலயம் திகழ்கிறது. எழில்மிகு இயற்கை தலத்தையும்
,
பசுமை நிறைந்த சூழலையும்
,
மெருகூட்டும் பல கலை அம்சங்களையும் கொண்ட பினாங்கு அருள்மிகு பாலதண்டாயுதபாணி ஆலயம் கடந்த ஆண்டு ஜுன் மாதத்தில் ஒரு கோடி வெள்ளி செலவில் நிர்மாணிக்கப்பட்டுத் திருக்குட நன்னீராட்டு விழாவிற்குப் பிறகு கடந்த ஜனவரி 27-ஆம் திகதி

தனது முதல் தைப்பூசத் திருவிழாவை மிகவும் கோலாகலமாகக் கொண்டாடியது.

தமிழ்க் கடவுளான முருகப் பெருமானின் தைப்பூசத் திருவிழாவை முன்னிட்டு 13

ஏக்கர் நிலப்பரப்பில் அமைந்துள்ள பினாங்கு அருள்மிகு பாலதண்டாயுதபாணி ஆலயத்திற்கு நாடு முழுவதிலிருந்தும் பக்த கோடி பெருமக்கள் தங்கள் காணிக்கைகளைச் செலுத்த அலையாக அலையாகத் திரண்டனர். பினாங்கில் செட்டிப் பூசம் என்றழைக்கப்படும் தைப்பூச முதல் நாள் வெள்ளி இரத ஊர்வலம்  அதிகாலை 6.30 மணிக்கு பினாங்கு வீதியில் அமையப்பெற்றுள்ள கோயில் வீட்டிலிருந்து நகரத்தார் ஆலயத்தை நோக்கிப் புறப்பட்டது. இவ்வெள்ளி இரதம் 1894-ஆம் ஆண்டு இந்தியாவில் பிரத்தியேகமாகத் தயாரிக்கப்பட்டு மலேசியவிற்குக் கொண்டுவரப்பட்டது என்பது இங்கு குறிப்பிடத்தக்கது. சிறப்பான முறையில் அலங்கரிக்கப்பட்ட தங்க முருகன் சிலை மிகவும் பிரமாண்டமாகக் காட்சியளித்தது. சாலையெங்கும் தேங்காய்கள் குழுமியிருக்க பக்தர்கள் கூட்டம் புடை சூழ வெள்ளி இரதம் பவனி வந்தது. இந்தியர்கள் மட்டுமன்றி, சீனர்களும் இலட்சக்கணக்கான தேங்காய்களை உடைத்து முருகனுக்குத் தங்கள் காணிக்கைகளைச் செலுத்தினர். இவ்வாண்டு உள்ளூர் வெளியூரிலிருந்து வந்த இந்திய மற்றும் சீன மக்கள் கூட்டத்தின் பெருக்கத்தினாலும் கந்தப்பெருமானின் திருவருளைப் பெற பக்தர்கள் அதிகளவில் தேங்காய்கள் உடைத்து  அர்ச்சனை தீபாராதனைகள் எடுத்ததால் இரத ஊர்வலம் மிகத் தாமதமாகவே நாட்டுக் கோட்டை செட்டியார் ஆலயத்தை வந்தடைந்தது.

பினாங்கு தைப்பூசத்தின் புகழ்பெற்ற சிறப்பு அம்சமாகச் சாலை நெடுவே அமைக்கப்பட்டிருக்கும் தண்ணீர் பந்தல்கள் திகழ்வது வெள்ளிடை மழையாகும். அரசுத் துறைகள், தனியார் நிறுவனங்கள், பொது இயக்கங்கள் ஆகியவற்றைச் சேர்ந்த சமூகப் பற்றாளர்களால் இவ்வாண்டு சுமார் 137 தண்ணீர் பந்தல்கள் அமைக்கப்பட்டிருந்தன. அழகிய கலை வேலைபாடுகளையும் அலங்கரிப்புகளையும் கொண்ட பந்தல்களில் மக்களின் பசி தீர்க்க அன்னதானங்களும் தாகத்தைத் தீர்க்கக் குளிர்பானங்களும் வழங்கப்பட்டன. தைப்பூச முதல்நாள் மாலை பினாங்கு மாநில முதல்வர் மாண்புமிகு லிம் குவான் எங், இரண்டாம் துணை முதல்வர் பேராசிரியர் ப.இராமசாமி, பத்து உபான் சட்டமன்ற உறுப்பினர் திரு இரவீந்திரன், பாகான் டாலாம் சட்டமன்ற உறுப்பினர் திரு தனசேகரன் ஆகியோர் தண்ணீர் பந்தல்களுக்கு வருகை புரிந்து மக்களை மகிழ்ச்சி வெள்ளத்தில் ஆழ்த்தினர். பினாங்கு முதல்வரையும் இந்திய உயர்மட்டத் தலைவர்களையும் சந்தித்த மக்கள் அவர்களுடன் கைக்குழுக்கி நிழற்படம் எடுத்துத் தங்கள் உள்ளக்களிப்பை வெளிபடுத்தினர். பந்தல் பொறுப்பாளர்கள் அவர்களுக்கு மாலை அணிவித்தும் பொன்னாடை போர்த்தியும் கௌரவித்து வரவேற்றனர்.

தைப்பூச முதல் நாள் மாலை அணிவித்துக் கௌரவிக்கப்பட்ட மாண்புமிகு துணை முதல்வர்  பேராசிரியர் ப இராமசாமி, மாண்புமிகு பினாங்கு முதல்வர் லிம் குவான் எங், சட்டமன்ற உறுப்பினர்கள் திரு தனசேகரன், திரு இரவீந்திரன் (இடமிருந்து வலம்)

தைப்பூச முதல் நாள் மாலை 6 மணிக்கெல்லாம் பூச நட்சத்திரம் பிறந்ததால் மக்கள் அன்றிரவே தங்கள் நேர்த்திக் கடன்களைச் செலுத்த தொடங்கிவிட்டனர். பால் குடங்களையும் காவடிகளையும் ஏந்தியபடி மக்கள் பக்தி பரவசத்தில் ஆழ்ந்திருந்தனர். கதிர்வேலனுக்கு விரதமும் சைவமும் மேற்கொண்டு வேல்! வேல்! ஞான வேல் முருக வேல்! வீர வேல் என்று முருகனின் வாசகத்தை உரக்கக் கூறியபடி பக்தர்கள் 513 படிகளைக் கடந்து திருக்குமரனைத் தரிசிக்கச் சென்றனர். இவர்களுடன் சீனப் பெருமக்களும் இணைந்து மஞ்சள் ஆடையுடுத்தி பால் குடங்களையும் அலகு குத்தி காவடிகளையும் ஏந்தி சென்றது மெய்ச்சிலிர்க்க வைத்தது. இந்திய நாட்டுக்கு வெளியில் உள்ள தென்கிழக்காசியாவின் மிகப் பெரிய முருகன் ஆலயமாக எழுப்பப்பட்டுள்ள தண்ணீர் மலை பாலதண்டாயுதபாணி ஆலயம் வண்ண விளக்குகளால் அலங்கரிக்கப்பட்டு இருள் சூழ்ந்த அவ்விடத்தையே ஒளிமயமாகக் காட்சியளிக்க வைத்தது அழகுக்கு அழகு சேர்த்தது போல் இருந்தது.

கோலாலம்பூர் பத்து மலை வளாகம் பல வழிபாட்டுத் தலங்களைக் கொண்டிருப்பது போல் அருள்மிகு பாலதண்டாயுதபாணி ஆலய வளாகத்தில் மலேசியாவின் மிகப் பெரிய சிவன் வழிப்பாட்டுச் சிலையும்
,
இந்துக்களின் மூலக் கடவுளான அருள்மிகு கணேசர் ஆலயமும்
,
முருகப் பெருமானின் முதல் பக்தனான இடும்பன் ஆலயமும், நாகம்மன் ஆலயமும் அமைந்திருப்பதுமட்டுமன்றி இவ்வாலயம் அமைந்திருக்கும் அதே சாலையில் நாட்டுக் கோட்டை செட்டியார் முருகன் ஆலயம், மீனாட்சி சுந்தரேஸ்வரர் ஆலயம், ஸ்ரீ முனீஸ்வரர் ஆலயம் ஆகியவை அமைந்திருப்பதும் பினாங்கு தைப்பூசத்தின் சிறப்பு அம்சங்களாகும். பினாங்கு தைப்பூசத்திற்கு வந்த பக்தர்கள் இவ்வாலயங்களுக்கும் சென்று வழிபட்டு அருள் பெற நல்ல வாய்ப்பாக அமைந்தது எனலாம்.

இவ்வாண்டு பினாங்கு தைப்பூசத் திருவிழா மிகப் பிரமாண்டமாகவும்
,
பல

இலட்சக்கணக்கான மக்கள் ஒன்று திரண்ட ஒரு வரலாற்றுப் பூர்வமான திருவிழாவாகவும் அமைந்தது என்றால் அது மிகையாகாது.

தைப்பூசத்தன்று மாண்புமிகு முதல்வர் லிம் குவான் எங்குடன் இணைந்து துணை முதல்வர் பேராசிரியர் ப இராமசாமி, சட்டமன்ற உறுப்பினர்களான மதிப்பிற்குரிய திரு தனசேகரன், திரு ஜெகதிப் சிங் டியோ, திரு டேனி லாவ் ஆகியோர் மாலை 5 மணிக்கு மேல் நாட்டுக் கோட்டை செட்டியார் ஆலயத்திற்கும் அருள்மிகு பாலதண்டாயுதபாணி ஆலயத்திற்கும் வருகை மேற்கொண்டனர். ஸ்ரீ கணேசர் ஆலய வளாகத்தில் அமைக்கப்பட்ட கூடாரத்தில் முதல்வரும் அரசு உயர்மட்டத் தலைவர்களும் மக்களைச் சந்தித்தனர். அங்கு சிறப்புரையாற்றிய முதல்வர் லிம் குவான் எங் அருள்மிகு பாலதண்டாயுதபாணி ஆலயத்திற்கு வெகு விரைவில் நிர்மாணிக்கப்படவுள்ள வட ஊர்திச் சேவையைப் பற்றி மக்களுக்குத் தெரிவித்தார். அலையென திரண்டிருந்த அங்குள்ள மக்களுக்கு அது மனதைத் தித்திக்க வைத்த ஓர் இனிப்புச் செய்தியாக அமைந்தது. பினாங்கு வாழ் இந்திய மக்களின் தேவைகளைத் தவராது நிறைவு செய்து வரும் மக்கள் கூட்டணி அரசு தொடர்ந்து இந்தியர்களின் நலனைக் காக்கும் சிறந்த திட்டங்களை மேற்கொண்டு செயற்படும் என்று முதல்வர் நம்பிக்கைத் தெரிவித்தார்.


பினாங்கு தொழில்நுட்ப பூங்கா @ பெர்தாம் பினாங்கு பெருநிலத்தின் வளர்ச்சியைப் பிரதிபலிக்கிறது

பெர்தாம் – வருகின்ற இரண்டு ஆண்டுகளுக்குள் தனியார் நிறுவனமான ஐடியல் சொத்துடமை குழுமம் (Ideal Property Group) இந்த 880 ஏக்கர் நிலத்தை பினாங்கு தொழில்நுட்ப பூங்கா @ பெர்தாம் என தொழிற்பேட்டையாக மேம்படுத்தத் திட்டமிட்டுள்ளது.

பினாங்கு மாநிலத்தின் இந்தப் புதிய தொழில்துறை பகுதி தொழில்நுட்ப தொழில்துறை கட்டுமானத்திற்காக குத்தகைக்கு விடப்படும். எனவே, இந்நிலத்தின் ஒரு சதுர அடி ரிம62 முதல் ரிம90 வரை நில விற்பனை விடப்படும்.

மாநில முதல்வர் மேதகு சாவ் கொன் இயோவ், பினாங்கு தொழில்நுட்பப் பூங்கா @ பெர்தாம் எதிர்காலத்தில் இம்மாநிலத்திற்கு அதிக உள்நாட்டு முதலீட்டாளர்களையும் வெளிநாட்டு நேரடி முதலீட்டையும் (FDI) ஈர்க்கும் என்று நம்பிக்கை தெரிவித்தார்.

“இத்தகைய திட்டத்தின் மூலம், மாநில அரசு தீவின் வளர்ச்சியில் மட்டுமே கவனம் செலுத்துகிறது என்ற ஆதாரமற்ற கருத்தை நாம் முறியடிக்க முடியும்.

“உண்மையில், இது ஒரு ஆதாரமற்ற கருத்து. ஏனென்றால், பினாங்கு மாநிலத்தில் உள்ள தொழில்துறை பகுதிகளைப் பார்க்கும் போது செபராங் பிறையில் தான் இப்போது அதிகமான தொழில்துறை பேட்டைகள் உள்ளன,” என்று பினாங்கு தொழில்நுட்ப பூங்கா@ பெர்தாம் திட்டத்தின் அடிக்கால்நாட்டு விழாவில் கலந்து கொண்டு மாநில முதல்வர் சாவ் தமதுரையில் இவ்வாறு குறிப்பிட்டார்.

வரலாற்றைப் பின்னோக்கிப் பார்க்கும் போது, 1960 ஆண்டுகளில் பினாங்கு மாநில பொருளாதாரம், திறந்த சந்தை துறைமுகங்களை நம்பி பாரம்பரிய பொருளாதாரத்தை ஊக்குவிப்பதாக

நிலம் மற்றும் பொருளாதார மேம்பாடு மற்றும் தகவல் தொடர்புகளுக்கான ஆட்சிக்குழு உறுப்பினர் சாவ் கொன் இயோவ் கூறினார்.

ஆனால் 1972 முதல், பினாங்கு மாநிலத்தின் பொருளாதார வளர்ச்சி தடம் மாறி, தற்போது ‘கிழக்கு சிலிக்கான் பள்ளத்தாக்கு’ என்று அழைக்கப்படுகிறது.

“பினாங்கின் பிரதான இருப்பிடம், 50 ஆண்டுகால தொழில்துறை சிறப்பு, திறன்மிக்க தொழிலாளர்கள் மற்றும் சிறந்த வணிக சூழல் ஆகியவற்றின் அடிப்படையில், தற்போது முதலீட்டாளர்களுக்கு பினாங்கு மிகவும் பிரபலமான இடமாக உள்ளது,” என்று பத்து காவான் நாடாளுமன்ற உறுப்பினருமான சாவ் குறிப்பிட்டார்.

நாட்டின் பொருளாதார சக்தியாக வர்ணிக்கப்படும் பினாங்கு, 2021 இல் ரிம354 பில்லியன் மதிப்புள்ள சாதனையை பதிவு செய்து ஏற்றுமதியில் மற்ற மாநிலங்களை விட முன்னணியில் உள்ளது.

பினாங்கில் வெளிநாட்டு வர்த்தகத்தின் வேகம் முந்தைய ஆண்டை விட 2022 இல் 27 சதவீதம் உயர்ந்துள்ளது, அந்த நேரத்தில் ஏற்றுமதி மதிப்பு ரிம452 பில்லியனாக இருந்தது மற்றும் இது நாட்டின் மொத்த ஏற்றுமதி மதிப்பில் 29 சதவீதத்தை குறிக்கிறது.

முதலீட்டைப் பொறுத்தவரை, 2022 இல் அங்கீகரிக்கப்பட்ட உற்பத்தி முதலீட்டில் ரிம14 பில்லியனைப் பதிவு செய்து, நாட்டின் மொத்த உற்பத்தி முதலீட்டில் 16 சதவீதத்தை பிரதிநிதித்துவப்படுத்திய பினாங்கு மாநிலம், இந்நாட்டின் முக்கிய பங்களிப்பாளர்களில் ஒன்றாகத் திகழ்கிறது, என்று சாவ் விளக்கினார்.

இந்நிகழ்ச்சியில் முதலாம் துணை முதல்வர் டத்தோ Ir. அமாட் சாக்கியுடின் அப்துல் ரஹ்மான்; இரண்டாம் துணை முதல்வர் பேராசிரியர் ப.இராமசாமி; வர்த்தகம், தொழில் மற்றும் தொழில்முனைவோர் மேம்பாட்டு ஆட்சிக்குழு உறுப்பினர், டத்தோ அப்துல் ஹலிம் ஹுசைன்; புக்கிட் தம்புன் சட்டமன்ற உறுப்பினர், கோ சூன் ஐக்; ஐடியல் பிராபர்ட்டி குழுமத்தின் நிர்வாக இயக்குநர், புவான் ஸ்ரீ டத்தோ ஜோன் போர்; முதல்வரின் சிறப்பு முதலீட்டு ஆலோசகர், டத்தோஸ்ரீ லீ கா சூன்; மற்றும் இன்வெஸ்ட்பினாங்கு தலைமை நிர்வாக அதிகாரி லு லீ லியன் மற்றும் முக்கிய பிரமுகர்கள் பங்கேற்றனர்.

பின்னர் செய்தியாளர்களின் கேள்விகளுக்குப் பதிலளித்த அலெக்ஸ் ஓய், பினாங்கு தொழில்நுட்ப பூங்கா @ பெர்தாமில் உயர் தொழில்நுட்பத் தொழில்துறை நிறுவனங்கள் திறக்க அழைக்கப்பட்ட வெளிநாட்டு முதலீட்டாளர்கள் சீன மக்கள் குடியரசில் இருந்து மட்டுமல்ல, ஐரோப்பாவின் அமெரிக்கா, தைவானிலிருந்தும் அழைக்கப்பட்டவர்கள் என்று கூறினார்.

இந்த தொழில்துறை பகுதி அனைத்து முதலீட்டாளர்களுக்கும், குறிப்பாக உயர்-தொழில்நுட்ப துறையில் முதலீட்டாளர்களையும் வரவேற்கிறது,” என்று அவர் கருத்துரைத்தார்.

பினாங்கு தொழில்நுட்ப பூங்கா @ பெர்தாம் திட்டத்திற்கான மொத்த உள்நாட்டு உற்பத்தி (GDP) ரிம4.2 பில்லியன் என மதிப்பிடப்பட்டுள்ளது.


பினாங்கு நகராண்மைக் கழக பொது வீடமைப்புத் திட்ட வாடகையாளர் பெயர் மாற்ற விண்ணப்பம்

பினாங்கு நகராண்மைக் கழகத்தின் கீழ் செயல்படும் பொது வீடமைப்புத் திட்ட வீடுகளின் அதிகமான வாடகையாளர்கள் போலியான ஆவணங்களைக் கொண்டு தொடர்ந்து வசித்து வருவது கண்டுபிடிக்கப்பட்டுள்ளன. 240 வாடகை வீடுகளில் 133 வீடுகளின் வாடகையாளர்கள் மட்டுமே பெயர் மாற்றம் செய்ய விண்ணப்பம் செய்துள்ளனர் என எடுத்துரைத்தார் பினாங்கு நகராண்மைக் கழக உறுப்பினர் தான் உன் ஊய். மீதமுள்ள 107 யூனிட் வீடுகளின் வாடகையாளர்களின் விபரங்கள் தேசிய பதிவு இலாகாவின் மூலம் சேகரிக்கப்பட்டு  உடனடி நடவடிக்கை எடுக்கப்படும் என்றார்.

பொது வீடமைப்புத் திட்டத்தின் வாயிலாக வாடகை வீடு பெற்ற தரப்பினர் இறந்த பிறகு அவ்வீட்டுக்குப் பெயர் மாற்றம் செய்ய வேண்டும். அதாவது இறந்த ஆடவரின் துணைவியார் அல்லது பிள்ளைகள் அந்த வீட்டில் தொடர்ந்து வாடகைப் பணம் செலுத்தி வசிக்கலாம். ஆனால் இந்த பொது வீடமைப்பில் வசிப்பதற்கு ரிம2500-க்குக் குறைவான மாத சம்பளத்தைக் கொண்டிருக்க வேண்டும்.

செய்தியாளர் சந்திப்புக் கூட்டத்தில் கலந்து கொண்ட பினாங்கு நகராண்மைக் கழக உறுப்பினர்கள்

தகுதியற்றவர் பொது வீடமைப்பில் வாடகைக்கு வசிக்க நேரிட்டால் சட்ட நடவடிக்கை எடுக்கப்படும் என பாடங் கோத்தாவில் நடைபெற்ற செய்தியாளர் கூட்டத்தில் குறிப்பிடப்பட்டது. 2012-ஆம் ஆண்டின் தேசிய கணக்காய்வு அறிக்கையில் நகராண்மைக் கழக பொது வீடமைப்பில்  240 யூனிட் வீடுகள் இறந்தவர்களின் பெயரில் வாடகைக்கு விடப்பட்டதாக அறிவிக்கப்பட்டது.

பினாங்கு நகராணமைக் கழகத்தின் கீழ்  தாமான் பிரி ஸ்கூல், கம்போங் செலூட், ஜாலான் பாடாங் தெம்பாக், லெபோ தாம்ரேல், ஜாலான் சுங்கை(பிபிஆர்) ஆகிய 5 வீடமைப்புப் பகுதிகள் இடம்பெற்றுள்ளன. இந்த வீடமைப்பகுதியில் மொத்தம் 133 பேர் வீட்டு பெயர் மாற்றம் செய்வதற்கு விண்ணப்பித்துள்ளனர். அதில் 68 பேருக்கு வீடு பெயர் மாற்றம் செய்யப்பட்டுள்ளது. மேலும் 25 பேரின் விண்ணப்பம் நிராகரிக்கப்பட்டன, 10 பேரின் விண்ணப்பம் சட்ட ஆலோசனைப் பெறப்படும், அதேவேளையில் 5 பேரின் வீடுகள் மீண்டும் நகராண்மைக் கழகத்திடம் ஒப்படைக்கப்பட்டன.

மேலும் நகராண்மைக் கழகத்தினர் 3 முதல் 5 ஆண்டுகளுக்கு ஒரு முறை பொது வீடமைப்புத் திட்டத்தில் வீடுப் பெற்றவர்களின் மீது ஆய்வு மேற்கொள்ளப்படும். மேலும் வாடகைச் செலுத்தாதவர்கள் மீதும் சட்ட நடவடிக்கை எடுக்கப்படும் எனத் தெரிவிக்கப்பட்டது. மாநில பதிவு இலாகாவின் மூலம் பொது வீடமைப்புத் திட்ட வீட்டு உரிமையாளர்களின் பின்னணி அறியப்படும்.


பினாங்கு நகராண்மைக் கழக ஊழியர்களுக்கான பாராட்டு விழா

அழகிய பினாங்கு மாநிலத்தின் தோற்றத்திற்கு வித்திடும் நகராண்மைக் கழக ஊழியர்களின் சேவை அளப்பரியதாகும். ஓர் ஊழியனை அங்கீகரிக்கும் பொழுது அவனுடைய சேவை தலை வணங்கப்படுகிறது. அவ்வகையில் பினாங்கு மாநில நகராண்மைக் கழகத்தினரின் ஏற்பாட்டில் ஓய்வு பெற்றவர்களுக்கும் சிறந்த சேவை வழங்கிய ஊழியர்களுக்கும் பாராட்டு விழா நடத்தப்பட்டது. இவ்விழா ஒவ்வோர் ஆண்டும் நக்ராண்மைக் கழக ஊழியர்களின் சேவையை அங்கீகரிக்கும் பொருட்டு நடத்தப்படுகிறது. இப்பாராட்டு விழா கடந்த 16-5-2013 –ஆம் நாள் பினாங்கு நகராண்மைக் கழக மண்டபத்தில் சிறப்பாக நடைபெற்றது.

இவ்விழாவிற்குப் பினாங்கு நகராண்மை கழகத் தலைவர் டத்தோ ஹஜ்ஜா பத்தாஹியா சிறப்பு விருந்தினராக வருகையளித்துச் சிறப்புரை வழங்கினார். நகராண்மைக் கழக ஊழியர்கள் கடுமையாகவும், பொறுப்பாகவும் தங்களின் பணிகளை மேற்கொள்வதைக் கண்டு தாம் மகிழ்ச்சியடைவதாக தம் உரையில் தெரிவித்தார். இப்பாராட்டு விழாவில் 53 ஓய்வு பெற்ற ஊழியர்களுக்கு அங்கீகாராம் வழங்கப்பட்டது. இதில் 29 ஊழியர்களுக்குக் காட்டாய ஓய்வூதியமும், 18 ஊழியர்கள் சொந்த விருப்பத்திற்கிணங்கவும், 5 ஊழியர்கள் மரணம் எய்தியதற்காகவும் வழங்கப்பட்டது. மரணம் எய்திய ஊழியர்களின் சார்பில் அவர்களின் மனைவி அல்லது பிள்ளைகள் விருதைப் பெற்றுக் கொண்டனர்.

மேலும், நகராண்மைக் கழகத்தினர் 205 ஊழியர்களுக்கும் சிறந்த சேவையாளர் என்ற கெளரவ விருதை வழங்கி சிறப்பித்தனர். இந்த அங்கீகாரம் கடந்த 2012 ஆம் ஆண்டில் சிறப்புச் சேவையைப் புரிந்த ஊழியர்களுக்குச் சன்மானம் வழங்கும் நிகழ்ச்சியாக அமைகிறது. இந்த விருது ஊழியர்களுக்குப் பாராட்டுச் சின்னமாகத் திகழ்கிறது. சிறந்த சேவையாளர் என்ற பட்டத்தைப் பெற்றவர்களுக்கு விருது மற்றும் ரிம 1000 வழங்கப்பட்டது. அதோடு விருது பெற்றவர்களுக்குப் பதவி உயர்வு மற்றும் மாநாடு, கருத்தரங்குகளில் கலந்து கொண்டு தொழில் திறனை வளர்த்துக் கொள்வதற்கும் முன்னுரிமை வழங்கப்படுகிறது.

நகராண்மைக் கழக உதவி அமலாக்க அதிகாரி ரிஷிகேஸ் த/பெ கண்ணன் அவர்களுக்குச் சிறந்த சேவையாளர் என்ற விருது வழங்கப்பட்டது. தன் 10 ஆண்டு கால உழைப்பிற்குக் கிடைத்த முதல் அங்கீகாரம் என அக மகிழக் கூறினார். மேலும், 16 ஆண்டு காலமாக நகராண்மைக் கழகத்தில் பொது ஊழியராகப் பணிப்புரிந்த நடேசன் த/பெ மாரிமுத்து அவர்கள் இறைவனடி சேர்ந்த காரணத்தால் விருதை அவரின் துணைவியார் திருமதி சுசிலா பெற்றுக் கொண்டார். திருமதி சுசிலாவின் தந்தையும் சகோதரரும் முன்னால் பினாங்கு மாநில நகராண்மைக் கழக ஊழியர் என்று கூறிக் கொள்வதில் பெருமை கொள்வதாகக் கூறினார்.

ரிஷிகேஸ் த/பெ கண்ணன்

கணேசன் த/பெ கோபாலகிருஷ்ணன் அவர்கள் கால்நடை உதவியாளராகப் பணிப்புரிந்துள்ளார். இவர் 31 ஆண்டு காலமாகச் சிறந்த சேவை வழங்கியுள்ளார். இருப்பினும் நீரிழிவு நோய் காரணத்தால் சொந்த விருப்பத்திற்கிணங்க ஓய்வு பெறுவதாகத் தெரிவித்தார். கடந்த 2009 –ஆண்டு சிறந்த சேவையாளருக்கான விருதைப் பெற்றது குறிப்பிடத்தக்கது.

கணேசன் த/பெ கோபாலகிருஷ்ணன்

திருமதி சுசிலா நடேசன்

பினாங்கு நகராண்மைக் கழகத் தலைவர் ஓய்வு பெற்ற ஊழியர்களுக்குத் தம் மனமார்ந்த நன்றியினை நல்கியதோடு இனி வருங்காலங்களில் இறைவனின் திருவருளால் நலமுடன் வாழ வாழ்த்தினார். அதோடு சிறந்த சேவையாளருக்கான விருதைப் பெற்ற ஊழியர்களுக்குத் தம் வாழ்த்துகளைக் கூறிக் கொண்டதோடு பினாங்கு வாழ் மக்கள் சிறப்பாக வாழ்வதற்குத் தொடர்ந்து தலைச்சிறந்த சேவை வழங்க வேண்டும் என வலியுறுத்தினார்.


பினாங்கு நீர் விநியோகத்தின் புதிய சகாப்தமாக மெங்குவாங் அணை திகழ்கிறது.

புக்கிட் மெர்தாஜாம்- மாநில முதல்சர் மேதகு சாவ் கொன் யாவ் நிறைவுப்பெற்ற  மெங்குவாங் அணை விரிவாக்க மேம்பாட்டுப் பணியை முன்னிட்டு இத்தளத்தை  அதிகாரப்பூர்வமாகத் தொடக்கி வைத்தார்.

மாநில முதல்வர் இந்த ஆணையின்   நீர் விநியோகம் செயல்பாட்டினை நிர்வக்கிக்கும் பொருட்டு பினாங்கு நீர் விநியோக வாரிய தலைமை  இயக்குநர் டத்தோ ஜசானி மைடின்சா அவர்களிடம் அதிகாரப்பூர்வமாக ஒப்படைத்தார்.

மெங்குவாங் அணை விரிவாக்க மேம்பாட்டுப் பணி கடந்த 2011-ஆம் ஆண்டு முதல் கூட்டரசு அரசாங்கத்தின் ரிம1.2 பில்லியன் நிதி ஒதுக்கீட்டில் பிரிவு 1, பிரிவு2ஏ, பிரிவு 2பி மற்றும் பிரிவு 2சி ஆகிய நான்கு பிரிவுகளின் அடிப்படையில் மேம்படுத்த திட்டமிடப்பட்டது.

தற்போது பிரிவு 1 மற்றும் பிரிவு2ஏ மேம்பாட்டுப்பணிகள் மட்டுமே நிறைவுப்பெற்றன.

“எனவே, கூட்டரசு அரசாங்கம் உறுதி அளித்தது போல பிற  இரண்டு பிரிவுகளும்  (பிரிவு 2பி மற்றும் பிரிவு 2சி) மேம்படுத்தப்பட வேண்டும். இதன் அடிப்படையில் கூடுதலான நீர் சேகரிக்கப்பட்டு வரட்சி காலத்தின் போது பயன்படுத்த துணைபுரியும்,” என முதல்வர் நம்பிக்கை தெரிவித்தார்.

பினாங்கின் மிகப் பெரிய அணையான மெங்குவாங் அணை 1.74கி.மீட்டர் அதிகபட்ச பரப்பளவுவிலிருந்து(1985)3.4 கி.மீட்டர் பரப்பளவில் மேம்பாட்டுக் கண்டுள்ளது. இந்த அணையின் நீர் சேகரிப்புத் திறன் 295 விழுக்காடு மேம்படுத்தப்பட்டது, அதாவது 22.0பில்லியன் லீட்டர் நீர் அளவிலிருந்து 86.4பில்லியன் லீட்டர் நீர் கூடுதலாக மேம்பாட்டுக் கண்டுள்ளது.

மாநில செயலாளர் டத்தோ அப்துல் இராக், ஆட்சிக்குழு உறுப்பினர்களான, சொங் எங், நோர்லேலா அஃரிபின், சாய்ரில் கீர் ஜொஹரி; பினாங்கு நீர் விநியோக வாரிய தலைமை  இயக்குநர் டத்தோ ஜசானி மைடின்சா ஆகியோர் கலந்து கொண்டனர்.

இதற்கிடையில், விரிவாக்கப்பட்ட மெங்குவாங் அணை மெங்குவாங் பம்ப் நீர் சேமிப்பு திட்டத்தின் ஒரு முக்கிய அங்கமாகும், இது வறண்ட காலங்களில் பினாங்கு மாநிலத்திற்கான ஒரு பிரதான இருப்பாகத் திகழ்கிறது என ஜசானி கூறினார்.

“ஆயர் ஈத்தாம் மற்றும் தெலுக் பஹாங் அணைகள்  அருகிலுள்ள நீர்ப்பிடிப்பு பகுதிகளிலிருந்து தண்ணீரை சேமித்து வைக்கிறது. ஆனால் மெங்குவாங் அணை மழைக்காலத்தில் ஆற்றில் இருந்து வெளியேற்றப்படும் மூல நீரை சேமிக்கும் வல்லமை கொண்டது.

“இந்த மூல நீரை வரட்சி காலங்களில் அணையில் இருந்து விடுவித்து சுங்கை டுவா நீர் சுத்திகரிப்பு நிலையத்தில் (எல்.ஆர்.ஏ) பயன்படுத்த விநியோகிக்கப்படும்,” என்று அவர் கூறினார்.


பினாங்கு நீர் விநியோக வாரியம் மூல தண்ணீரை விரையம் செய்யவில்லை – டத்தோ ஜசானி

தலைமை நிர்வாக அதிகாரி பொறியியலாளர் டத்தோ ஜசானி மைடின்சா பினாங்கு மற்றும் கெடா மாநில நீரின் கொள்ளளவைக் காண்பிக்கிறார்.

பினாங்கு நீர் விநியோக வாரியம் மூல தண்ணீரை சுங்கை மூடா ஆற்றிலோ அல்லது கடலிலோ விடவில்லை என செய்தியாளர் சந்திப்பில் அறிவித்தார் அதன் தலைமை நிர்வாக அதிகாரி பொறியியலாளர் டத்தோ ஜசானி மைடின்சா. பினாங்கு மாநிலம் சுங்கை மூடா ஆற்றில் நீரை திறந்து விட அதற்கான அணையை கொண்டிருக்கவில்லை என மேலும் தெரிவித்தார். அண்மையில் 100 விவசாயிகள் அம்பாங் ஜாஜாரில் மூல தண்ணீரை சுங்கை மூடா ஆற்றில் அல்லது கடலில் மாநிலம் அரசாங்கம் விடுவதாக தவறான தகவல் பெற்று போர்க்கொடி தூக்கியதை தொடர்ந்து இவ்விளக்கம் அளிக்கப்பட்டது. சூப்பர் எல் நினோ பருவ காலத்தில் நீர்ப் பற்றாகுறையால் விவசாயிகள் விவசாயம் செய்ய முடியாத அவலநிலை ஏற்பட்டுள்ளது. அதே சமயம், மூல தண்ணீர் விரையமாகுவதைக் கண்டு விவசாயிகள் தங்களின் ஏமாற்றத்தையும் கோபத்தையும் வெளிப்படுத்தினர். இருப்பினும் இவ்விவகாரத்தில் பினாங்கு மாநில அரசாங்கம் சம்பந்தப்படவிலை என திட்டவட்டமாகத் தெரிவித்தார்.

அம்பாங் ஜாஜார் மூல நீர் இணைப்பு அம்பாங் ஜாஜார் சுங்கை மூடா நீர் திட்டத்தில் ( Skim Air Ampang Jajar Sungai Muda (SMWSB)) அடங்கியதாகும். விவசாயிகளின் இப்பிரச்சனையைக் களைய பினாங்கு நீர் விநியோக வாரியம் பெரிஸ் மற்றும் மூடா அணையிலிருந்து மூல நீர் திறந்து விடுவதை தடை செய்ய அதிகாரம் இல்லை எனவும் கூறினார். அதோடு, ரந்தாவ் பாஞ்சாங்கில் இருக்கும் அம்பாங் ஜாஜார் அணையை பொறியியல் ஆலோசனையின்றி மாற்றியமைக்கவும் இயலாது என்றும் அதோடு அம்பாங் ஜாஜார் நீர் கசிவுக்கு பினாங்கு நீர் விநியோக வாரியம் பொறுப்பல்ல என செய்தியாளர்களிடம் எடுத்துரைத்தார். இதனிடையே, பினாங்கு நீர் விநியோக வாரியம் பெரிஸ் மற்றும் மூடா அணைகளிலிருந்து திறந்து விடும் நீரின் அளவின் வேகத்தைக் குறைப்பதன் மூலம் நீர் விரையமாகுவதைக் குறைக்கலாம் என்றார்.

அதுமட்டுமின்றி, 9/5/2016-ஆம் நாள் புள்ளிவிபரப்படி பினாங்கு மாநில நீரின் அளவு ஆயர் ஈத்தாம் அணையில் 51.8% (51 நாட்கள்) மற்றும் தெலுக் பஹாங் அணையில் 53.4%(162 நாட்கள்) இருப்பில் இருக்கிறது. இருப்பினும் கெடா மாநிலத்தில் அமைந்துள்ள பெரிஸ் அணை(26.4%) மற்றும் மூடா அணை (32.0%) நீரின் அளவு குறைவாக இருப்பதாக அறியப்படுகிறது. ஆனால் இந்த இரண்டு அணைகளின் நீரின் கொள்ளளவு எத்தனை நாட்களுக்குப் பயன்படுத்த முடியும் என்பதனை உடனடியாக அறிவிக்குமாறு வினவினார் டத்தோ ஜசானி. எனெனில் பினாங்கு மாநில 80% நீர் பயன்பாடு மூடா அணையிலிருந்து பெறப்படுகிறது.


பினாங்கு நீர் விநியோக வாரிய கையடக்கத் தொலைபேசி பயன்பாடு அறிமுகம்

கையடக்கத் தொலைபேசி பயன்பாடு அறிமுக விழாவில் கலந்து கொண்ட நீர் விநியோக வாரிய ஊழியர்கள்.

பினாங்கு நீர் விநியோக வாரியம் ஏற்பாட்டில் அண்மையில் கொம்தார் வளாகத்தில் நடைபெற்ற கையடக்கத் தொலைபேசி பயன்பாட்டு அறிமுக விழாவை அதிகாரப்பூர்வமாக மாநில முதல்வர் மேதகு லிம் குவான் எங் துவக்கி வைத்தார்
.

கையடக்கத் தொலைபேசி பயன்பாடு சேவையின் வழி பினாங்கு நீர் விநியோக வாரிய பயனீட்டாளர்கள் மாதாந்திர நீர் கணக்கறிக்கை அறிந்து கொள்ளலாம்
;
கையடக்கத் தொலைபேசி
 வழியாக கட்டணம் செலுத்துதல்
,
பினாங்கில்
 நீர் குழாய் உடைப்பு மற்றும் சேவை துண்டிப்பு பற்றிய அறிக்கை வெளியீடு
,
பினாங்கு நீர் விநியோக வாரிய அவசர நோட்டிஸ் அறிதல் மற்றும் பினாங்கு நீர் வழங்கும் சேவை தொடர்பான அணுகல் தகவல் மற்றும் செய்திகளை பெற இச்சேவை சிறப்பாக செயல்படும்
.
இதன்வழி பயனீட்டாளர்களின் நேரம் பயனுள்ள வழியில் செலவிடப்படுவதோடு அவர்களின் வேலை பழுவினையும் குறைக்க முடியும் என தமதுரையில் குறிப்பிட்டார் நீர் விநியோக வாரிய தலைவர் பொறியியலாளர் ஜசானி மைடின்சா
.

பினாங்கு மாநில பதிவுப்பெற்ற
589,797
பயனீட்டாளர்களும் இச்சேவையைப் பயன்படுத்த வரவேற்கப்படுகின்றனர்
.
பினாங்கு நீர் விநியோக வாரியம் மற்றும் பினாங்கு வாழ் பயனீட்டாளர்கள் இடையே நல்லுறவை வலுப்படுத்தவும் தொடர்புக்கொள்ளவும் கையடக்கத் தொலைபேசி பயன்பாடு பெரிதும் துணைபுரியும் என நம்பிக்கை தெரிவித்தார் மாநில முதல்வர்
.
கையடக்கத் தொலைபேசி பயன்பாட்டினை இணையம் வழி பதிவிறக்கம் செய்துக்கொள்ளலாம்